
Fra  missionens  præsidentskab. 

Lad  os  i  dag  vende  os  til  Det  nye  Testamente,  til  en  af  Kristi 
udtalelser,  hvor  han  stiller  Peter  det  samme  spørgsmål  tre  gan- 
ge. Vi  finder  det  gengivet  i  Johs.  21:15 — 17,  og  lad  os  læse  disse 
tre  vers:  »Da  de  nu  havde  holdt  måltid,  siger  Jesus  til  Simon 
Peter:  Simon,  Johannes'  søn,  elsker  du  mig  mere,  end  de  andre 
gør?  Han  svarede  ham:  Ja,  Herre!  du  ved,  at  jeg  har  dig  kær. 
Han  siger  til  ham:  Vogt  mine  lam!  Han  spørger  ham  igen  for 
anden  gang:  Simon,  Johannes'  søn,  elsker  du  mig?  Han  siger  til 
ham:  Ja,  Herre,  du  ved,  at  jeg  har  dig  kær.  Han  siger  til  ham: 
Vær  hyrde  for  mine  får!  For  tredje  gang  spørger  han  ham:  Si- 
mon, Johannes'  søn,  har  du  mig  kær?  Peter  blev  bedrøvet,  fordi 
han  tredje  gang  spurgte  ham:  Har  du  mig  kær?  Og  han  svarede 
ham:  Herre!  du  kender  alt,  du  ved,  at  jeg  har  dig  kær.  Jesus 
siger  til  ham:  Vogt  mine  får.« 

Herren  skabte  alle  dyrene,  nogle  vilde  og  ødelæggende  og  an- 
dre tamme  og  uskyldige,  og  Herren  brugte  i  nogle  af  sine  lig- 
nelser to  slags,  fårene  og  bukkene.  Fårene  skulle  repræsentere 
medlemmerne  af  hans  Kirke,  og  bukkene  de  vantro  og  forstok- 
kede mennesker  i  verden,  og  Han  fortæller  os,  at  der  er  stor 
forskel  mellem  disse  to,  thi  Han  siger  til  fårene  på  sin  højre 
side  (Matt.  25:34):  »Kom  hid,  min  Faders  velsignede!  arv  det 
rige,  som  har  været  beredt  fra  verdens  grundvold  blev  lagt.« 
Så  skal  han  sige  til  bukkene  ved  sin  venstre  side  (Matt.  25:41): 
»Gå  bort  fra  mig,  I  forbandede!  til  den  evige  ild,  som  er  beredt 
djævelen  og  hans  engle.«  Vi  kan  derfor  slutte  af  disse  skriftste- 
der, at  Herren  elsker  os,  hvis  vi  er  gode  nok  til  at  blive  talt 
blandt  hans  får,  og  han  ønsker  ikke,  at  en  eneste  skal  fare  vild, 
og  hvis  de  gør  det,  siger  han,  at  vi  skal  forlade  de  nioghalvfems 
og  hente  det  ene  tilbage. 

Når  Herren  tre  gange  sagde  til  Peter:  »Vogt  mine  får«,  var  det 
for  at  være  sikker  på,  at  Peter  forstod  det  ansvar,  der  hvilede 
på  ham  som  overhoved  for  Kirken,  for  at  få  folk  til  at  spise 
af  livets  brød.  Kristus  var  aldrig  bekymret  for  sig  selv.  For  Han 
sagde:  Ræve  har  nuler,  og  fugle  har  deres  reder,  men  Menne- 
skesønnen har  ikke  det  sted,  hvor  han  kan  hvile  sit  hoved,  men 
til  Peter  sagde  Han:  »Vogt  mine  får«.  Der  må  tages  vare  på  dem. 
Herren  var  ikke  så  bekymret  over  sine  apostle,  for  Han  sagde, 
at  de  skulle  ikke  bekymre  sig  over,  hvad  de  skulle  spise  eller 
hvad  de  skulle  tage  på,  men  angående  de  mennesker,  som  havde 
anerkendt  Ham  som  deres  Frelser  og  som  fulgte  Ham  og  levede 
efter  Hans  lærdomme,  var  Hans  ord:  »Vogt  mine  får«.  I  de 
første  14  vers  af  10.  kapitel  i  Johannes-Evangeliet  sammenligner 
Herren  sit  folk  med  får.  Jeg  vil  ikke  bruge  plads  til  at  citere 
dem,  men  beder  Dem  læse  dem  i  Bibelen  og  gøre  dem  til  en 
del  af  Deres  samtale  i  dag.  Kristus  siger,  at  en  god  hyrde  vil 
give  sit  liv  for  sine  får.  Medens  Kristus  var  her  på  jorden,  valgte 
han  nogle  hyrder.  Peter  var  en  af  dem,  ja  den  øverste  hyrde, 
og  hans  pligt  var  det  at  se  efter,  at  de  andre  apostle  hjalp  med 
til  at  vogte  fårene  og  holde  de  grådige  ulve  borte,  så  de  ikke 
kom  ind  og  spredte  flokken.  Jeg  gad  vide,  hvad  Frelserens  råd 
ville  være  i  dag,  hvis  Han  kunne  tale  til  alle  sine  hyrder,  som 
er  her  på  jorden  i  dag  og  som  er  blevet  kaldet  til  ansvarsfulde 

stillinger  i  Kirken.  Jeg  er  sikker  på,  Han  ville  sige  riet  samme: 
»Vogt  mine  får«,  og  derefter  siger  Han:  »Velsignet  er  den,  som 
er  flittig  til  at  gøre  sin  pligt«.  Kender  fårene,  som  vi  vogter,  vor 
stemme,  ligesom  Kristus  sagde,  at  Hans  gjorde?  (Johs.  10:14): 
»Jeg  er  den  gode  hyrde;  jeg  kender  mine,  og  mine  kender  mig.« 
Kan  vi  tælles  blandt  de  gode  hyrder,  eller  er  vi  blot  lejesvende, 
som  flygter  og  ikke  bryder  os  om  fårene?   (Johs.  10:13). 

Jeg  er  sikker  på,  at  hvis  Herren  gennem  sine  tjenere  giver 
os  50  eller  100  får  at  vogte,  og  vi  så  lader  djævelen  eller  ulve 
komme  Og  sprede  flokken  og  nogle  går  tabt,  så  vil  Herren  holde 
os  ansvarlig  for  dem,  som  er  tabt.  Det  ser  ud,  som  om  Herren 
var  meget  glad  for  denne  lignelse,  for  han  sagde  også  til  sine 
apostle  (Johs.  10:16):  »Og  jeg  har  andre  får,  som  ikke  hører 
til  denne  fold;  også  dem  bor  jeg  lede,  og  de  skal  hore  min  røgt; 
og  der  skal  blive  een  hjord,  een  hyrde.«  Og  vi  ser,  at  Han  gjorde 
det  og  besogte  dem  (3  Nephi  10.  og  17.  kap.),  og  Han  sagde  til 
nephiterne  på  det  amerikanske  fastland,  at  Han  havde  andre 
får,  som  ikke  hører  til  dette  land,  og  heller  ikke  til  Jerusalems 
land.  »Men  jeg  har  fået  befaling  af  Faderen  om  at  gå  til  dem.« 
(3  Nephi  16:3). 

Bibelen  og  Mormons  Bog  indeholder  alle  disse  og  mange  flere 
skriftsteder,  hvor  Kristus  sammenligner  sit  pagtens  folk  med 
får  og  ønsker,  at  de  skal  nyde  livets  brød.  Kristus  var  dybt  be- 
kymret for  sine  pagtens  børn,  for  det  var  kun  kort  tid  før  sin 
endelige  opstandelse  til  himlen,  at  Han  bad  Peter  om  al  vogte 
Hans  får. 

Lad  alle  os,  som  har  fået  betroet  nogle  få  af  Frelserens  får, 
vogte  dem  godt  og  gøre  regnskab  for  de  hundrede,  så  vi  kan 
blive  regnet  blandt  Frelserens  gode  hyrder,  som  har  vogtet  Hans 
får  godt. 

Junius  M.  So  re  nse  n, 
Missionspræsident. 


Templet  på  Hawaii. 

Rettelse:  I  artiklen  »Vort  mål  og  vort  ansvar  som  sidste  dages  hel- 
lige« på  side  15  i  januar  nummeret  har  der  desværre  indsneget  sig 
en  beklagelig  trykfejl.  I  tredie  afsnit  står:  »...Det  onde  med  Gud. 
hvor  alt  godt  og  lyset  findes  —  «;  der  skal  naturligvis,  som  læserne 
sikkert  allerede  har  forstået,  stå:   »Det  gode  med  Gud...« 


48 


Tabernakel-korets  Europa-tourné. 

Vi  bringer  her  et  billede  af  den  ene  af  Tabernakel-korets  to  orga- 
nister, Alexander  Schreiner.  Orglet  i  tabernaklet  er  et  af  de  største 
i  verden  og  blev  på  Brigham  Youngs  foranledning  bygget  af  Joseph 


Alexander  Schreiner. 

Ridges,  en  orgelbygger,  som  havde  sluttet  sig  til  Kirken  i  Australien. 
Tabernakel-koret  blev  stiftet  i  1870  og  har  fra  den  første  beskedne 
begyndelse  udviklet  sig  til  sin  nuværende  høje  standard. 

»Aftenbladet«  i  København  bragte  den  10.  januar  følgende  notits 
om  korets  planlagte  rejse  til  Europa: 

TABERNAKEL-KORET  TIL  KØBENHAVN  —  ! 

Mormonernes  tabernakel-kor,  der  tæller  400  sangere,  vil 
i  sommer  aflægge  besøg  i  København. 

Sangerne  vil  blive  ledsaget  af  andre  400  mormoner,  hvor- 
af mange  er  deres  ægtemænd  og  hustruer.  De  afrejser  fra 
Montreal  den  13.  august,  og  turen  går  til  England,  Skotland, 
Frankrig,  Tyskland  og  Svejts. 

Til  ovenstående  kan  vi  tilføje,  at  koncerten  i  København  vil  finde 
sted  lørdag  den  3.  september  i  Odd-Fellow  Palæet,  og  selv  om  oven- 
stående tal  i  avisnotitsen  er  noget  overdrevne,  er  hovedindholdet  dog 
i  overensstemmelse  med  virkeligheden. 

Også  mange  andre  aviser  i  Danmark  har  bragt  lignende  notitser. 

M.K. 

Den  danske  mission. 

Vi  bringer  i  dette  nummer  en  samlet,  illustreret  fortegnelse  over 
missionspræsidentskabet  og  samtlige  missionærer,  der  for  tiden  ar- 
bejder i  den  danske  mission.  Missionærerne  er  ordnet  efter  distrikter, 
så  det  vil  være  let  for  søskende  og  venner  at  finde  de  missionærer, 
der  arbejder  i  deres  distrikt. 

Fortegnelsen  er  udarbejdet  pr.  17.  januar  1  !)">.">. 


Missionspræsident  Junius  M.  Sorensen,  bans  hustru,  søster 
Mary  G.  Sorensen  og  deres  søn,  David. 


Missionspræsidentens  rådgivere: 


Ejnar  Nielsen, 

Esbjerg, 

1.  rådeiver. 


Ernest  Anton  Jensen, 

fra    Preston,    Idaho, 

2.  rådgiver. 


50 


Missionens  hovedkontor  i  København: 


Gilbert  T.  Olsen, 
fra  Logan,  Utah, 
missionssekretær. 


Betty  Jean  Sorensen, 

fra  East   Garland,   Utah, 

assisterer 

på  missionskontoret. 


København  distrikt: 


David   N.   Morrell 
fra   Brigham   City,   Utah, 
distriktspræsident,       Kø- 
benhavn  distrikt. 


Roy  E.  Christensen 
fra       Copperton,       Utah, 
præsident    for     søndags- 
skolens og  Primarys  ho- 
vedbestyrelser. 


J.  Paul   Tegan 
fra    Burley,    Idaho,    præ- 
sident   for    G.U.F.s    ho- 
vedbestyrelse. 


Vodas  Nielsen 
fra  Riverside,  Californi- 
en,   arbejder     i    Amager 
gren. 


Inger    M.    Fischer 
fra     Hobro,     arbejder     i" 
Amager  gren  og  som  sek- 
retær  for   hovedbestyrel- 
serne. 


Helen    Borgholth-ius 
"fra  "Payette,    Idaho,    ar- 
bejder i  Amager  gren. 

MacLynn   O.  Madsen 
fra    Boise,    Idaho,   arbej- 
der i  København. 


Paul    C.   Burgoync 
fra  Salt  Lake  City,  Utah, 
arbejder  i   Amager  grer. 


Hans    Stanley    liansen 
fra  Salt  Lake  City,  Utah, 
arbejder   i   Amager  gren. 


A.   Leron   Johnien 
fra      Bear      River      City, 
Utah,   arbejder   i   Køben- 
havn. 


Juan  Schwartz  Hansen 
fra  Monticello,  Utah,  ar- 
bejder   i    København. 


Grant  M.  Radmall 
fra  Pleasant  Grove,  Utah, 
arbejder    i    København. 


William    K.    Hansen 
fra    Twin    Falls,    Idaho, 
arbejder  i  København. 


Alten    I.   Kidd 
fra  Salt  Lake  City,  Utah, 
arbejder  i  København. 


Merwyn    G.   Lamb 
fra    Sunset,   Utah,   arbej- 
der   i    København. 


S.  LaVar  Christensen 
fra    Provo,    Utah,    arbej- 
der i   Amager  gren. 


Luzon  F.   Christensen 
fra    Provo,    Utah,    arbej- 
der i  Amager  gren. 

Aalborg  distrikt: 


Grant    R.    Ipsen 
fra     Malad,     Idaho,     di- 
striktspræsident,  Aalborg 
distrikt. 


Frederick  L.  Gregersen 
fra  Banida,  Idaho,  grens- 
forstander,  Aalborg  gren. 


Roy  T.  Rasmussen 
fra  Salt  Lake  City,  Utah, 
grensforstander,  Hjørring 
gren. 


Robert    L.   Baldwin 
fra    Concord,  Californien, 
arbejder   i  Aalborg. 


Laurel  D.  Madsen 
fra   Lehi,   Utah,  arbejder 
i  Aalborg. 


Charles  K.  Cochrane 
fra   Tooele,   Utah,   arbej- 
der   i    Aalborg. 


åiil 


Blaine  P.  Jensen 
fra    Boise,    Idaho,   arbej- 
der i  Skive. 


David  A.  Hansen 
fra    Ephraim,    Utah,    ar- 
bejder i   Skive. 


G.  Allen  Eliason 
fra  Hyrum,  Utah,  arbej- 
der i  Frederikshavn. 


Rodney  K.  Fabricius 
fra     Newton,     Utah,     ar- 
bejder   i    Frederikshavn. 


Gary   L.   Jensen 
fra   Sacramento,   Califor- 
nien,  arbejder    i   Viborg. 


Dent    A.   Jcrsen 
fra  København,  arbejder 
i  Viborg. 

Franklin    O.    Nielsen 
fra    St.    Johns,    Arizona, 
arbejder   i   Hjørring. 


Lucille  Hallam 
fra   Spanish   Fork,   Utah, 
arbejder    i    Aalborg. 


Karin  I.  Aronson 
fra    Mazenod,   Sask.,    Ca- 
nada, arbejder  i  Aalborg. 


Aarhus  distrikt: 


Marion  N.  Davidson 
fra   Evanston,  Wyoming, 
distriktspræsident,     Aar- 
hus  distrikt. 


Peer  K.  Kristent,/. n 
fra     Hjørring,     grensfor- 
stander,  Aarhus  gren. 


A.   Gary  Anderson 
fra         Ephraim,        Utah, 
grensforstander,  Randers 
aren. 


Gerald  A.  Jensen,  &t&  Howard  D.  Christensen 
fra  Mantua,  Utah,  grens-  fra  Burley,  Idaho,  arbej- 
forstander,  Herning  gren.       der  i  Aarhus. 


Paul  M.  Andersen 
fra  Peoa,  Utah,  arbejder 
i  Aarhus. 


>#m®;mé- 


Gene  K.  Christiansen 
fra  Salt  Lake  City,  Utah, 
arbejder   i   Aarhus. 


Wilbur  Neil  Jensen 
fra    Logan,    Utah,    arbej- 
der  i   Aarhus. 


Chester  Hal  Rasmussen 
fra  Mantua,  TJtali,  arbej- 
der i  Herning. 

June  Pehrson 
fra  Salt  Lake  City,  Utah, 
arbejder    i    Aarhu*. 


Thersa  Ferrell 
fra  Salt  Lake  City,  Utah, 
arbejder  i  Aarhus. 


Elva  H.  Andersen 
fra     Grover,     Wyoming, 
arbejder  i  Randers. 


Ruth   H.  Hendrickson 
fra    Ogden,   Utah,   arbej- 
der i  Randers. 


Marlin    R.    Anderson 
fra     Barnwell,     Alberta, 
Canada,  arbejder  i  Ran- 
ders. 


George    E.   Jensei 
fra  Salt  Lake  City,  Utah, 
arbejder  i  Randers. 


Wayne   H.   Hansen 
fra    Lago,    Idaho,    arbej- 
der i  Horsens. 


Rasmus    Jensen 
fra    Randers,   arbejder    i 
Horsens. 


Dale  A.  Hammond 
fra    Idaho    Falls,    Idaho, 
arbejder   i  Vejle. 


Galen  D.  Tirrcll 
fra   Terreton,   Idaha,  ar- 
bejder i  Vejle. 

Valdemar  og  Anna 
Christensen 
fra  Salt  Lake  City,  Utah, 
arbejder  i  Horsens. 


Robert    A.    Bryson 
fra   Vernal,   Utah,  aibej- 
der   i   Silkeborg. 


Juel    D.    Gregersen 
fra   Pocatello,  Idaho,  ar- 
bejder   i    Silkeborg. 


Esbjerg  distrikt: 


Charles  II.  Madsen 
fra  Price,  Utah,  distrikts- 
præsident,     Esbjerg     di- 
strikt. 


Ronald    O.   Harris 
fra  Vernon,  Utah,  arbej- 
der i  Esbjerg. 


Kai  Lykkegaard  Nielsen 
fra  København,  arbejder 
i  Esbjerg. 


Jeremy    C.   Sorensen 
fra    Burbank,    Californi- 
en, arbejder  i  Esbjerg. 


Gale    R.    Jensen 
fra    El    Cerrito,    Califor- 
nien, arbejder  i  Frederi- 
cia. 


DeWayne   L.   Olsen 
fra  Howell,  Utah,  arbej- 
der i  Fredericia. 

Figat   II.   Breum 
fra  Salt  Lake  City,  Utan, 
arbejder    i    Sønderborg. 


Grant  ,/.  Smith 
fra    Lewiston,    Utah,   ar- 
bejder   i    Sønderborg 


Ronald    R.    Jensen, 
fra  Salt  Lake  City,  Utah, 
arbejder    i    Kolding. 


Victor   W.   Jorgensen 
fra    Boise,    Idaho,   arbej- 
der i  Kolding. 


Gerald    L.    Hacker 
fra    La    Habra,    Califor- 
nien,  arbejder   i   Aaben- 
raa. 

Odense  distrikt: 


Brenton  A.  Pack 
fra  Salt  Lake  City,  Utah, 
arbejder   i   Aabenraa. 


William    J.    Murri 
fra   Pocatello,  Idaho,  di- 
striktspræsident,    Odense 
distrikt. 


Anny  O.  K.  Breum 
fra  Salt  Lake  City,  Utah, 
arbejder  i  Odense. 


Phyllis  I).  Petersen 
fra    Provo,    Utah,    arbej- 
der i  Odense. 


Inge    G.   Andersen 
fra    Payette,    Idaho,    ar- 
bejder i  Odense. 


Darlene  .1.  Peterson 
fra      North      Hollywood, 
Californien,     arbejder     i 
Odense. 

Glenn  A.   Smith  William   Keith  Mortensen 

fra  Brigham   City,   Utah,       fra    Delta,    Utah,    arbej- 
arbejder    i    Odense.  der   i    Odense. 


Floud  A.  Nelson 
fra  Santaquin,  Utah,  ar- 
bejder i  Odense. 


Vefsignefser  og  ansvar  /  evangefief. 

Der  er  lagt  større  ansvar  på  de  sidste  dages  hellige  end  på  noget 
andet  folk  på  jorden,  og  det  er  retfærdigt  og  rigtigt,  at  det  er  sådan. 
Samtidig  er  der  ikke  noget  folk,  der  er  og  har  været  så  velsignet 
som  netop  dette  folk;  den  ydmyghed,  som  de  viser  ved  lydighed 
mod  evangeliet,  når  de  forstår  det,  er  blevet  belønnet  med  de  vel- 
signelser,  som   altid  følger  med  en   sådan  lydighed. 

Herren  gør  ikke  forskel;  den  samme  velsignelse  kan  alle  andre 
mennesker  få,  ja,  alle  de,  som  får  tilbudt  evangeliet  og  tager  imod 
det,  og  den  eneste  grund  til,  at  ikke  alle  modtager  dette,  er,  at  vi 
mennesker  er  for  kloge,  vi  bilder  os  ind,  at  vi  er  klogere  end  Her- 
ren, og  vi  har  ikke  brug  for  ham,  derfor  må  vi  undvære,  og  det  resul- 
terer i  utilfredshed  og  sure  miner. 

Lad  os  prøve  at  se,  hvilket  forhold  de  sidste  dages  hellige,  der  har 
påtaget  sig  ansvar  og  indgået  pagter,  står  i  til  evangeliet,  idet  de  alle- 
rede har  nydt  af  dets  velsignelser  og  gaver.  Disse  betragtninger  vil 
indbefatte  to  interessante  emner,  som  altid  giver  stof  til  nyttig  over- 
vejelse. De  kunne  sammenfattes  i  følgende  spørgsmål:  Hvad  har  evan- 
geliet gjort  for  mig?  og:  Hvilke  fordringer  stilles  der  til  en  sidste 
dages  hellig?  Og  skulle  den  tid  komme,  da  disse  spørgsmål  ingen  in- 
teresse har  for  os,  og  vi  ingen  glæde  vil  have  af  at  overveje  dem,  da 
ved  vi,  at  vor  kærlighed  er  blevet  kold,  at  saltet  har  mistet  sin  kraft, 
og  at  Guds  Ånd  er  ved  at  forlade  os,  om  den  ikke  allerede  har  for- 
ladt os. 

Hvad  kræves  der  af  en  sidste  dages  hellig?  Først  må  vi  følge  apost- 
len Peters  opfordring  til  de  første  dages  kristne,  der  allerede  troede 
på  Kristus:  »Omvender  jer  og  lad  jer  døbe  hver  især  i  Jesu  Kristi 
navn  til  jeres  synders  forladelse,  så  skal  I  få  Helligånden  som  gave.« 
(Ap.  Gern.  2:38).  Det  er  netop,  hvad  vi  sidste  dages  hellige  må  gøre 
og  gør,  og  ved  dette  middel  er  vi  bragt  ud  af  mørket  til  hans  un- 
derfulde lys.  Troen  bragte  os  til  omvendelse,  og  for  at  få  en  virkelig 

omvendelse,  må  vi  omvende  os  fra  mange  ting,  som  tilsyneladende 
er  en  nydelse  for  os  mennesker,  vi  må  holde  Visdomsordet,  og  hvad 
kaffe,  tobak  o.  s.  v.  betyder  for  det  danske  folk,  det  ved  vi,  men  vi 
ved  også,  hvad  afholdelse  fra  disse  ting  betyder  for  os:  sundt  hel- 
bred, klarere  tankegang,  lykkeligere  familieliv  og  bedre  venner.  Hvad 
betaling  af  tiende  og  andre  ofringer,  som  Herren  har  påbudt  os  for 
at  prøve  vor  tro  og  tillid  til  ham,  angår,  kan  mange,  mange  menne- 
sker bære  vidnesbyrd  om,  at  når  de  betaler  af  et  ærligt  hjerte,  har 
de  aldrig  manglet  noget,  hverken  timeligt  eller  åndeligt,  men  er  ble- 
vet velsignet  tifold  og  mere;  der  kræves  af  os,  at  vi  skal  være  en 
god  nabo  og  ven,  et  eksempel  for  andre,  en  værdig  Kristi  discipel; 
vi  må  kende  Kirkens  lære  og  dens  grundlæggende  principper,  og  først 
og  sidst  erkende,  at  Jesus  er  Kristus,  verdens  Frelser  og  Forløser,  og 
at  Joseph  Smith  var  og  er  en  sand  Guds  Profet,  og  at  Herren  har  talt 
til  jorden  påny  og  stadig  åbenbarer  sig  til  sine  tjenere,  profeterne. 
Alle  disse  ting  må  være  en  vished  for  den,  som  ønsker  at  gå  i  dåbens 
vande,  og  først  da  er  en  person  værdig  til  at  gå  i  dåbens  vande  for 
derigennem  at  blive  borger  i  Guds  rige.  Det  underfulde  lys,  som  Peter 
skrev  om,  er  virkningen  af  den  Helligånds  gave,  som  han  lovede  på 
pinsefestens  dag  skulle  blive  givet  på  betingelse  af  omvendelse  og  dåb 
til  syndernes  forladelse;  det  er  åndens  vidnesbyrd,  som  det  er  enhver 
sidste  dages  helligs  ret  at  nyde.  Dette  gør  os  til  et  særegent  folk.  Lige- 
som de  første  dages  hellige  prøver  vi  at  gøre  vor  himmelske  Faders 
vilje,  og  vi  ved,  at  lærdommen  er  af  Gud  i  overensstemmelse  med  Jesu 
Kristi  forjættelse.  (Johs.  7:17).  Vi  har  modtaget  den  kostelige  perle. 
Vi  er  ligesom  den  mand,  Frelseren  taler  om  i  sin  lignelse,  der  har 
fundet  en  skat  på  en  mark,  og  som  købte  marken,  for  at  han  kunne 
beholde  skatten.  Om  vi  så  skulle  betale  alt,  hvad  vi  ejer,  så  ville  vi 
dog  vinde  usigeligt  mere.  Ved  den  Helligånds  underfulde  lys  ved  vi, 
at  Gud  lever,  og  at  vi  har  annammet  Jesu  Kristi  evangelium,  og  vi 
er  i  stand  til  at  fatte  ting,  som  før  var  dunkle  for  os. 

Verden  kan  latterliggøre  os,  men  vi  kan  sige  som  den  blinde  mand, 
der  blev  helbredt:  Vi  ved,  at  dette  er  sandhed,  for  selv  om  vi  før  var 
blinde,  så  kan  vi  nu  se.  Ligesom  vore  øjne  kan  se  dagens  lys,  så  kan 
vi  i  ånden  se  den  Helligånds  underfulde  lys;  der  kan  ikke  frembringes 
noget  lys  ved  olie,  gas,  elektricitet  eller  noget  andet  materiale,  som 
kan  sammenlignes  med  solens  herlige  lys  på  en  skøn  og  klar  dag,  og 
det  er  lige  så  umuligt  at  blive  bedraget  med  hensyn  til  den  Helligånds 
lys,  som  Herren  har  skænket  os,  og  som  overgår  al  forstand. 

Det  er  måske  ikke  muligt  for  os  at  få  vore  venner  til  at  forstå  dette 
lys,  ligesom  det  ikke  er  muligt  for  en  blindfodt  at  begribe  dagens  her- 
lige lys.  Johs.  1:5:  »Lyset  skinner  i  morket,  og  mørket  begriber  det 
ikke.«  Vi  kan  vise  vore  venner,  hvordan  de  kan  komme  til  at  forstå 
sandhedens  lys,  og  måden  er  nøjagtig  den  samme,  som  Peter  lærte 
folket,  da  3000  mennesker  annammede  hans  vidnesbyrd;  mange  ville 
ikke  modtage  det,  og  de  må  derfor  forblive  i  mørket,  for  der  er  ikke 

nogen  anden  måde,  de  kan  komme  ud  af  det  åndelige  mørke  på  end 
ved  lydighed  mod  evangeliets  bud. 

Alt  dette  har  evangeliet  gjort  for  os,  den  har  bragt  os  en  kundskab 
om  den  herlige  sandhed,  at  Gud  lever,  og  at  han  er  den  samme  i  går, 
i  dag  og  til  evig  tid,  at  han  igen  åbenbarer  sin  vilje  for  menneskenes 
børn,  at  Jesu  Kristi  evangelium  igen  er  gengivet  til  jorden,  og  at  vi  har 
annammet  og  er  delagtige  i  dets  velsignelser,  dets  magt  og  dets  kund- 
skab. Ingen  jordiske  velsignelser  kan  sammenlignes  med  dette. 

Ydmyghed  og  lydighed  bringer  det,  som  verdens  rigdom,  ære  og 
herlighed  ikke  kan  købe  for  penge,  nemlig  Guds  velsignelser. 

Evangeliets  virkninger  må  vise  sig  i  vort  liv  og  skinne  for  alle  men- 
nesker. At  vi  må  forbedre  vor  forståelse  og  leve  efter  den  Helligånds 
vejledning,  og  at  Herren  må  velsigne  den  ganske  menneskehed,  beder 
jeg  om  i  Jesu  Kristi  navn.  Amen. 

Ældste  Figat  H.  Breum. 


Djævelen  holder  ikke  ferie! 

Ved  Ældste  Roy  E.  Christensen. 

Med  uddrag  af  en  tale  ved  Primarys  konference,  April  1949, 

holdt  af  Harold  B.  Lee,  De  Tolvs  Råd. 

Mon  jeg  siger  for  meget,  når  jeg  siger,  at  jeg  tror,  vi  er  i  stor  fare? 
Det  er  forkert  af  os  at  lægge  hænderne  i  skødet,  være  tilfreds  med  os 
selv  og  mene,  at  »alt  er  vel«,  og  at  vore  børn,  de  børn,  som  Herren 
har  betroet  i  vor  varetægt,  er  uden  for  fare.  Satans  arbejdsmetoder 
og  de  lokkende  situationer,  han  vil  bringe  os  i  i  vore  dage,  er  alt 
sammen  forudsagt  af  profeterne.  En  af  Mormons  Bogs  profeter  siger 
følgende  om  de  sidste  dage: 

»Thi  se,  på  den  dag  skal  han  rase  i  menneskehjerterne  og  opirre 
dem  til  vrede  mod  det,  der  er  godt.  Og  andre  vil  han  berolige  og 
neddysse  i  vellystig  sikkerhed,  så  de  vil  sige:  Alt  er  vel  i  Zion,  ja, 
Zion  trives,  alt  er  vel;  og  således  bedrager  djævelen  deres  sjæle  og 
leder  dem  omhyggeligt  ned  til  helvede.  Og  se,  andre  drager  han  bort 
ved  smiger  og  fortæller  dem,  at  der  ikke  findes  noget  helvede,  og 
han  siger  til  dem:  Jeg  er  ingen  djævel,  thi  der  findes  ingen  —  og 
således  hvisker  han  dem  i  oret,  indtil  han  har  fanget  dem  i  sine 
grufulde  lænker,  hvorfra  man  ikke  kan  undslippe.  Ja,  de  er  grebet 
af  døden  og  helvede;  og  døden  og  helvede  og  djævelen  og  alle,  der 
har  været  fanget  deraf,  skal  stå  for  Guds  trone  for  at  blive  dømt 
efter  deres  gerninger,  hvorfra  de  må  gå  til  det  sted,  som  er  beredt 
for  dem,  ja,  en  sø  af  ild  og  svovl,  som  er  evig  pine.  Derfor,  ve  den, 
der  er  ligegyldig  i  Zion.  Ve  den,  der  råber,  at  alt  er  vel.« 

2.  Nephi  28:20-25. 

Vi  er  nu  i  disse  sidste  dage,  som  profeterne  talte  om,  vi  lever  i 
»trængselens  tid«.  Der  er  bjerge  af  vanskeligheder  foran  os,  og  de  vil 
stadig  rejse  sig  for  os  som  et  folk;  hvis  vi  ikke  før  har  haft  vanske- 

ligheder,  hvis  vi  ikke  før  er  blevet  sat  på  prøve,  så  vil  vi  blive  det  nu, 
ellers  kan  vi  ikke  vinde  det  evige  liv. 

Harold  B.  Lee  har  sagt  følgende  om  dette: 

»Satan  holder  aldrig  ferie  —  han  sover  aldrig.  Frelseren  sagde 
i  den  store  tale,  som  vi  kender  som  »Bjergprædikenen«:  Thi  vid  er 
den  port  og  bred  er  den  vej,  som  fører  til  fortabelse,  og  der  er 
mange,  som  går  på  den.  — -  Matt.  7:13. 

For  nylig  hørte  jeg  et  bemærkelsesværdigt  vidnesbyrd  fra  en  af 
vore  missionspræsidenter.  Han  fortalte,  at  han  i  en  drøm  havde 
set  det  hus,  hvori  Lucifer  bor.  »Da  jeg  kom  hen  til  huset,  så  jeg, 
at  indgangene  dertil  stod  vidt  åbne.  Ved  nærmere  eftersyn  viste  det 
sig,  at  der  var  slet  ingen  døre,  kun  dørtrin.« 

Der  var  ingen  døre  i  Salans  hus;  enhver,  som  ville,  kunne  frit 
gå  ind.  »Vid  er  den  port  og  bred  er  den  vej,  som  fører  til  de  ting, 
som  Satan  har  at  tilbyde!« 

Lige  så  snart  sandheden  findes  på  jorden,  vil  man  også  finde 
det  modsatte.  Jesus  sagde:  »Jeg  er  ikke  kommet  for  at  bringe  fred, 
men  sværd.  Thi  jeg  er  kommet  for  at  volde  splid  imellem  en  mand 
og  hans  fader  og  imellem  en  datter  og  hendes  moder  og  imellem 
en  svigerdatter  og  hendes  svigermoder  ...«  —  Matt.  10:34-35. 

De  lyder  så  mærkeligt,  de  ord  fra  Frelserens  mund  sammenlignet 
med  englenes  sang,  da  Han  kom  til  verden:  Fred  på  jorden,  i 
menneskene  Guds  velbehag. 

Hvad  mon  Han  mente? 

Han  fortalte  os  rent  ud,  at  hvor  sandheden  kommer  frem,  vil  der 
altid  rejse  sig  en  efterligning,  en  erstatning  for  sandheden.  Eller 
med  andre  ord:  Når  Herren  kommer  i  tanker  om,  at  nu  vil  Han 
organisere  Primary,  så  er  der  altid  en  noget  lignende  forening  i 
nærheden.  De  vil  finde  det  samme,  når  Han  opretter  de  forskellige 
klasser  indenfor  G.U.F. :  Bikubepigerne,  Mia  maids,  M-Mænd  og 
Gleanerpiger;  og  De  vil  finde  efterligninger  af  Kvindelig  Hjælpe- 
forening og  af  brødrenes  præstedømsklasse  —  allevegne  finder  De 
noget,  der  søger  at  efterligne  det,  Gud  har  oprettet. 

Nu  må  vi  jo  endelig  forstå  dette,  at  alle  disse  organisationer,  der 
er  oprettet  af  mennesker,  har  allesammen  noget  godt  at  byde  på; 
vi  ville  aldrig  vove  at  sige,  at  de  principper,  de  ledes  efter,  ikke  er 
opløftende  og  gode.  Men  de  principper,  som  leder  de  af  Gud  opret- 
tede organisationer,  eksisterer  i  den  hensigt  —  og  kun  i  den  — 
at  lede  drenge  og  piger,  mænd  og  kvinder  til  Guds  rige  og  til  et 
evigt  liv  i  Faderens  nærværelse,  og  der  vil  aldrig  findes  en  eneste 
organisation,  der  kan  gøre  det,  hvis  den  er  oprettet  af  mennesker. 

Det  er  imidlertid  en  besynderlig  ting,  at  man  har  fået  den  ilé, 
at  det  skal  være  på  den  tid  af  året,  hvor  børnene  har  mest  travlt 
med  deres  skolearbejde  m.  m.,  at  der  også  skal  gøres  den  største 
indsats  i  Primary  og  G.U.F.  etc.  Og  når  vi  så  når  til  den  tid,  hvor 
de  har  mindre  travlt,  så  synes  vi,  at  nu  er  det  på  tide,  vi  selv  får 
en  ferie.  Det  er  vanskeligt  for  mig  at  forstå  tankegangen  hos  demr 
der  har  en  sådan  opfattelse  af  deres  arbejde. 

Hvis  vore  organisationer  skal  være  de  steder,  hvor  børnene  og 
de  unge  får  noget  positivt  ud  af  deres  fritid,  hvornår  tror  De  så, 
det  er  den  bedste  tid  til  det? 

Hvornår  skulle  vi  være  mest  interesseret  i  at  bruge  organisatio- 
nernes principper  og  hensigter  til  fordel  for  dem?  Skal  det  være 
om  vinteren,  når  de  allerede  har  så  travlt,  så  de  næsten  ikke  har 
tid  til  at  overvære  møderne  i  deres  organisation?  Eller  skal  det 
være  om  sommeren,  hvor  de  alligevel  i  de  fleste  tilfælde  render 
omkring  »som  får  uden  hyrde«  hele  den  lange  sommerferie?  ... 

Jeg  vil  bede  Dem  om  at  overveje  dette  meget  nøje.  I  samme  øje- 
blik, vi  lader  Herrens  arbejde  bolde  ferie,  træder  satan  i  aktivitet, 
og  verdens  organisationer  bar  deres  store  chance  til  at  få  børnene 
bort  fra  Kirken.  Vi  bar  spurgt  flere,  der  gik  over  til  andre  organi- 
sationer om  sommeren,  hvorfor  de  gjorde  det,  og  svaret  har  altid 
været:  »Fordi  De  holder  ferie!«  ... 

Djævelen  sover  aldrig  —  hans  arbejde  tøver  ikke.  7'ør  vi,  som 
har  påtaget  os  at  arbejde  i  Herrens  værk,  sløje  af?« 

Børn  er  en  kostelig  gave  fra  Gud  og  skulle  behandles  som  sådan.  Der 
er  mange  mennesker,  der  tror,  at  de  har  opfyldt  deres  pligter  mod 
dem,  når  de  har  givet  dem  husly,  føde,  klæder  og  en  vis  grad  af  ud- 
dannelse. Muligvis  har  de  også  en  god  arv  samlet  sammen  til  dem.  Men 
vi  som  Sidste  Dages  Hellige  har  en  endnu  vigtigere  pligt  som  for- 
ældre og  lærere.  Vi  skal  lære  dem  evangeliets  principper:  Tro,  om- 
vendelse, dåb  —  samt  modtagelsen  af  den  Helligånds  gave.  Lad  os  fort- 
sætte med  at  arbejde  for  Herren  af  hele  vort  »hjerte,  sjæl,  sind  og 
styrke«,  så  vi  kan  »stå  ulastelige  for  Gud  på  den  yderste  dag«,  og  lad 
os  aldrig  glemme,  at 

»Satan  holder  aldrig  ferie  — -  han  sover  aldrig.« 


KIRKE  NS  LITT E  RAT  U  R 

Søger   Lærdom    ved    Læsning   og   ved   Tro 


PROFETEN  JOSEPH  SMITHS   LÆRDOMME 

udvalgt  og  ordnet  af  Joseph  Fielding  Smith 
er  nu  udkommet  på  dansk.  Den  er  oversat  af  Orson  B.  West  og 
fås  i  to  udgaver: 

indbundet  i  stift  shirtingsbind    kr.  7,00 

indbundet  i  blødt  kunstlæder  kr.  7,50 

begge  sorte  med  guldtryk  på  ryggen. 

På  grund  af  prisstigninger  under  trykningen  har  vi  desværre 
måttet  forhøje  prisen. 

Bogen  kan  bestilles  ved  indsendelse  af  beløbet  på  postgiro 
333.38,  CHURCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.  På  talonen  bedes  nøjagtigt  anført 
»Profeten  Joseph  Smiths  lærdomme«  samt  hvilken  indbinding 
der  ønskes. 


Personlige  nyheder  fra  nær  og  fjern. 

København:  Den  4.  februar  fylder  søster  Ellemine  Bangsten  Han- 
sen 70  år.  Hjertelig  til  lykke! 

Den  13.  februar  fylder  broder  Wilhelm  Nielsen,  Ragnagade  6,  60  år. 
Hjertelig  til  lykke! 

Den  19.  februar  fylder  søster  Sofie  Arlington,  Stampesgade  3  A, 
85  år.  Hjertelig  til  lykke! 

Amager:  Den  13.  februar  fylder  søster  Kathinka  Andersen.  Ker- 
lersgade  11,  65  år.  Hjertelig  til  lykke! 

Randers:  Den  21.  februar  fylder  søster  Dorthea  Kirstine  Jonassen 
75  år.  Hjertelig  til  lykke! 

Aalborg:  Den  22.  februar  fylder  søster  Petrea  Hansine  Gulsted  75 
år.  Hjertelig  til  lykke! 

Hjørring:  Den  24.  februar  fylder  broder  Peter  Kristian  Kristensen, 
Krustrup,  60  år.  Hjertelig  til  lykke! 

Nyt  fra  U.S.A.:  Tidligere  missionær  i  den  danske  mission,  V^rnon 
Hansen  og  hustru,  Twin  Falls,  Idaho,  har  den  12.  december  1954  fået 
en  søn.  Stjernen  ønsker  hjertelig  til  lykke! 

Hilsen  fra  U.S.A.:  Broder  og  søster  Enoch  Andersen,  Provo,  Utah, 
sender  gennem  Stjernen  deres  hjerteligste  hilsener  til  alle  søskende 
og  venner  i  den  danske  mission.  Broder  Enoch  Andersen,  som  er  præ- 
sident for  den  skandinaviske  organisation  i  Provo,  skriver  til  os,  at 
organisationen  har  afholdt  en  stor  julefest  efter  skandinaviske  tra- 
ditioner, og  tilstede  var  over  100  medlemmer,  deriblandt  følgende  fa- 
milier, som  vil  være  mange  af  Stjernens  læsere  bekendt:  Enoch  Ander- 
sens, Axel  Olsens,  Claudi  Nielsens,  Kurt  Madsens  og  mange  flere.  Vi 
beder  broder  Enoch  Andersen  bringe  de  bedste  hilsener  til  alle  dan- 
ske i  Provo  fra  Stjernens  læsere. 


Nyt  fra  hjælpeorganisationerne 


Kvindelig  hjælpeforening. 

De  sande  værdier  i  livet. 

Ved  du,  hvad  de  sande  værdier  i  livet  er?  Hører  du  til  dem,  der 
tror,  at  man  kan  købe  alt  for  penge,  og  misunder  du  dem,  der  tilsyne- 
ladende ikke  har  nogen  bekymringer,  fordi  de  har  penge  nok  og  ikke 
behøver  at  spekulere  på  de  daglige  fornødenheder?  Der  er  ingen 
grund  til  at  misunde  dem,  der  tilsyneladende  er  rige,  for  vi  ved  ikke, 
hvilke  sorger  eller  bekymringer,  de  har,  og  om  de  har  nogen  glæde 
af  deres  penge.  En  af  de  rigeste  mænd  i  verden,  Rockefeller,  var  så 
syg,  at  han  ikke  kunne  tåle  at  spise  andet  end  havresuppe,  så  han 
havde  ikke  selv  megen  fornøjelse  af  sine  mange  penge,  for  han  kunne 
ikke  engang  spise  den  mad,  han  havde  lyst  til.  Andre  rige  plages  af 
bekymringer  over  deres  børn,  eller  måske  over,  at  de  ingen  børn  har. 

De  virkelige  værdier  kan  ikke  købes  for  penge,  for  hvad  kan  man 
købe? 

Man  kan  kobe:  Mad,  men  ikke  appetit. 

En  blød  seng,  men  ikke  søvn. 
Fornøjelser,  men  ikke  glæde. 
Venner,  men  ikke  venskab. 
Læger,  men  ikke  helbred. 
Medicin,  men  ikke  sundhed, 
Ægtefælle,  men  ikke  kærlighed. 
Adspredelser,  men  ikke  lykke. 
Gaver,  men  ikke  taknemmelighed. 
Bøger,  men  ikke  kundskab. 
Våben,  men  ikke  fred. 
Arbejde,  men  ikke  arbejdsglæde. 
Ferie,  men  ikke  hvile. 
Frihed,  men  ikke  ære. 
Kirker,  men  ikke  religiøsitet. 
Penge  og  alle  de  værdier,  man  kan  købe  for  penge,  er  forgængelige, 
men  de  virkelige  værdier  er  evige  og  forgår  aldrig,  og  de  opnås  kun 
ved,  at  man  selv  arbejder  for  dem  og  stræber  efter  dem  og  ikke  blot 
higer  efter  denne  verdens  rigdom. 

Mary  Kaiser,  sekretær, 
Kvindelig  hjælpeforenings   hovedbestyrelse. 


Søndagsskolen. 

»Se,  nu  er  et  vidunderligt  værk  ved  at  komme  frem  blandt  menne- 
skenes børn.  Se  derfor  til,  o,  I,  der  indtræder  i  Guds  tjeneste,  at  I  tje- 
ner Ham  af  jeres  hele  hjerte,  sjæl,  sind  og  styrke,  så  I  kan  stå  ulaste- 
lige for  Gud  på  den  yderste  dag.«  L.  og  P.  4:1 — 2. 

Alle  vi,  som  underviser  i  det  gengivne  evangelium,  bor  stille  os  selv 
det  spørgsmål:  Er  mit  arbejde  som  tærer  i  Kirken  lige  så  velovervejet 
og  grundigt  forberedt,  som  de  planer,  jeg  lægger  for  mit  liv  og  min 
fremtid? 

Der  findes  en  gammel  legende  om  tjeneste  for  andre;  med  blot  en 
lille  smule  forandring  vil  den  vise  os,  hvor  vigtigt  et  punkt  forberedel- 
ser er,  især  når  det  gælder  undervisning  om  evangeliet. 

Det  fortælles,  at  når  et  menneske  fremstillede  sig  for  St.  Peter  og 
bad  om  adgang  til  himlen,  skulle  han  forklare,  hvad  han  havde  gjort 
for  at  tjene  sine  medmennesker.  Der  kom  en  læge,  som  også  var  høj- 
præst, og  fortalte,  hvad  han  havde  udført;  derefter  kom  en  sagfører 
og  en  købmand,  som  begge  holdt  det  melkisedekske  præstedomme,  og 
berettede  om  alt  det  gode,  de  havde  gjort,  —  o.  s.  v.  hele  rækken 
igennem. 

Allersidst  kom  en  søndagsskolelærer.  På  spørgsmålet  om,  hvad  han 
havde  opnået,  svarede  han:  »Lad  mig  lige  komme  indenfor.«  Her  pe- 

gede  han  på  alle  de  udvalgte,  som  smykkede  himmelens  gallerier,  og 
sagde:  »Alle  disse  var  engang  mine  elever.« 

Det  er  vor  bøn,  at  vi  som  lærere  må  forstå  vort  ansvar;  at  vi  må 
være  i  stand  til  at  hjælpe  vore  drenge  og  piger,  så  de  vil  blive  unge 
mænd  og  kvinder,  som  vi  kan  være  stolte  af. 

Må  Herren  inspirere  os  alle  i  vort  arbejde. 

Søndagsskolens  hovedbestyrelse 

Roy  E.  Christensen,  præsident.  Inger  M.  Fischer,  sekretær. 

Primary. 

»Når  I  er  i  jeres  medmenneskers  tjeneste,  tjener  I  blot  Gud.«  Mosiah 
2:17. 

Man  siger,  at  ingen  har  så  stor  en  tro,  som  et  lille  barn.  Denne  tro 
viser  sig  først  i  den  tillid,  den  lille  har  til  sin  moder,  fordi  det  ved, 
at  hende  kan  man  stole  på,  hos  hende  kan  man  føle  sig  tryg,  og  hun 
giver  En  hele  sin  kærlighed.  Efterhånden  som  barnet  vokser,  får  det 
oplevelser  med  familie  og  venner,  og  meget  af  det  styrker  barnets 
tro  og  tillid. 

Og  så  en  skønne  dag  kommer  det  lille  barn  til  Dem,  til  lærerinden 
i  Primary,  og  nu  er  det  så  Deres  tur  til  at  give  det  noget,  der  vil  forøge 
dets  tro.  Nu  er  det  DEM,  der  skal  give  barnet  erfaringer,  som  vil  give 
det  forståelse  af,  hvad  det  hele  drejer  sig  om.  Det  er  DEM,  der  lærer 
barnet  at  bede  til  vor  himmelske  Fader  og  sige  Ham  tak  for  føde, 
klæder,  hjem  og  forældre.  DE  skal  lære  det  at  være  taknemmelig  for 
den  vidunderlige  verden,  Han  har  skabt  til  os. 

Og  så,  kære  Primarylærer,  kan  vi  gå  et  skridt  videre:  vi  kan  give 
barnet  lyst  til  og  ønske  om  at  blive  således,  som  Jesus  har  lært  os. 
Del  Deres  vidnesbyrd  med  børnene,  lad  dem  føle  den  gode  ånd,  De 
har. 

Det  er  et  privilegium,  vi  har  fået,  dette  at  være  lærere  for  disse  de 
mindste  små.  Vi  har  anledninger  til  at  hjælpe  dem,  der  trænger  til 
os.  Hvad  er  lønnen  for  denne  tjeneste?  LYKKE!  Lønningsposen  vil 
bugne  af  glæde  og  tilfredshed,  denne  fuldkomne  glæde,  der  fylder  En, 
når  den  lille  dreng  og  pige  som  voksne  mennesker  møder  Dem  på  ga- 
den og  udbryder:  »Næh  .  . .  Der  er  min  lærerinde  fra  Primary!« 
Med  hilsen  til  alle  Primary 

Roy  E.  Christensen,  præsident.  Inger  M.  Fischer,  sekretær. 

Gensidig  Uddannelses-forening. 

Hvis  De  nogensinde  har  prøvet  at  sy  Deres  eget  tøj  eller  måske  no- 
get til  Deres  søskende,  så  vil  De  vide,  at  mønsteret  skal  tilpasses  hver 
enkelt.  Det  kan  være,  at  John  har  nogle  ualmindelig  lange  arme,  og 
at  Kirsten  er  kortlivet.  Inge  er  nødt  til  at  have  megen  vidde  i  neder- 
delen for  at  skjule,  at  hun  er  så  mager,  og  sådan  kunne  vi  blive  ved. 
Ingen  syerske  ville  bruge  eet  bestemt  mønster  til  alle  børn,  men  hun 
vil  tilpasse  det  til  den  enkelte. 

Hvad  med  G.U.F.?  Har  De  så  mange  monstre,  så  De  har  nok  til  at 
tilfredsstille  alle  medlemmer?  Eller  har  De  bare  et  eneste  monster, 
som  De  går  efter  hver  onsdag  aften,  og  hvormed  De  gor  det  hele  så 
tungt,  ensformigt  og  kedeligt? 

Det,  vi  gerne  vil  sige  til  Dem,  er,  at  det  naturligvis  er  med  alvorlig 
overvejelse  og  grundig  planlæggen,  at  hovedbestyrelsen  i  Salt  Lake 
City  sender  programmet  for  G.U.F.  ud,  men  det  er  også  givet,  at  dette 
program  ikke  passer  nøjagtigt  til  hver  eneste  gren  eller  gruppe.  Den 
kloge  leder  vil  vide,  hvor  og  hvorledes  han  kan  trække  fra  og  lægge 
til,  forkorte  eller  forlænge,  med  andre  ord,  han  vil  vide,  hvorledes 
han  skal  bære  sig  ad  med  at  få  mønsteret  til  at  passe  til  alle.  OG 
DETTE  SKAL  HAN  GØRE  UDEN  AT  ROKKE  VED  GRUNDMØNS  TE- 
RET —  SOM  ER  GENNEMPRØVET  OG  GODKENDT. 

Lige  meget  hvor  godt  et  stykke  arbejde,  vi  gør  —  og  vi  anstrenger 
os  allesammen  —  så  kan  vi  tage  endnu  et  lille  nap  og  »slå  rekorden«. 
Godt  tilrettelagte  programmer  og  grundig  forberedelse  af  hvert  enkelt 
af  disse  programmer  vil  forøge  sukcessen. 

Med  hilsen  fra  hovedbestyrelsen 

J.  Paul  Tegan,  præsident.  Inger  M.  Fischer,  sekretær. 


Genealogisk  forening. 

Hvorledes  de  dode  modtog  dåben. 

Johannes'  gerning  i  den  åndelige  verden  var,  ligesom  Frelserens, 
den  samme  som  på  jorden.  Hans  særlige  mission  var  dog  at  døbe  — 
ligesom  Herrens  og  apostlenes  jordiske  gerning  var  at  forberede  deres 
tilhørere  til  dåben.  Det  er  derfor  ikke  overraskende  at  læse  i  »Pastor 
of  Hermes«,  en  af  de  mest  pålidelige  førere  med  hensyn  til  den  første 
kristne  kirkes  lærdomme,  at  ikke  alene  Kristus  og  Johannes,  men  også 
»disse  apostle  og  lærere,  som  havde  forkyndt  Guds  Sons  navn,  præ- 
dikede for  de  døde,  efter  at  de  selv  var  gået  bort  i  troen  på  Gud.  Og 
de  gav  dem  besegling  til  at  prædike.  Ifølge  denne  besegling  gik  de  ned 
i  vandet  med  dem  og  kom  op  igen.  Men  skønt  de  gik  levende  ned  — 
de  som  var  levende  —  og  steg  op  igen  levende,  gik  de,  som  var  døde 
før  dem,  døde  ned,  men  steg  levende  op;  for  det  var  gennem  de  le- 
vende, de  modtog  livet  og  lærte  om  Guds  Søn.« 

Den  latinske  oversættelse  siger  således:  » —  når  disse  apostle  og 
lærere,  som  havde  prædiket  Guds  Søns  navn,  døde  i  hans  kraft  og  tro, 
prædikede  de  for  dem,  som  var  døde  før  dem,  og  gav  dem  selv  denne 
besegling.  Derfor  gik  de  ned  i  vandet  med  dem;  men  de,  som  var  døde 
først,  gik  døde  ned,  naturligvis,  men  steg  levende  op,  fordi  det  var 
gennem  de  levende,  de  modtog  liv  og  kundskab  om  Guds  Son.« 

Det  er  vist  unødvendigt  at  sige,  at  denne  tekst  har  forårsaget  en  hel 
del  forvirring  hos  oversættere,  både  på  den  tid  og  i  vore  dage.  Grun- 
den til  vanskeligheden  er  indlysende:  Der  henvises  til  to  klasser  le- 
vende: de,  som  har  modtaget  det  evige  liv  —  og  de,  som  endnu  lever 

på  denne  jord.  Apostlene  (og  hvem  der  ellers  er  nævnt)  tilhorer  den 
sidstnævnte  klasse,  da  de  gik  levende  ned  for  at  lade  sig  døbe  for 
dem,  som  døde  før  dem;  der  er  en  skarp  modsætning  mellem  deres 
tilstand,  nemlig  deres,  som  er  levende  både  før  og  efter  ordinancens 
udførelse,  og  deres,  som  var  døde,  men  som  alligevel  modtog  evigt  liv 
gennem  dåbens  administration.  Hvad  der  imidlertid  står  fuldstændig 
klart,  er,  at  apostlene,  medens  de  var  levende,  udførte  en  ordinance  — 
vanddåben,  som  kun  kan  udføres  på  jorden  — ■  og  som  var  for  deres 
skyld,  som  allerede  var  døde.  At  det  var  en  jordisk  handling,  som  kun 
kunne  udføres  med  vand,  fastslås  udtrykkeligt  i  de  ord,  der  følger 
umiddelbart  efter  dem,  der  lige  er  citeret:  »Det  er  nødvendigt  for 
dem  at  komme  igennem  vandet  for  at  blive  levende,  for  der  er  ingen 
anden  måde,  man  kan  komme  ind  i  Guds  rige  på  ...  derfor  må  selv  de 
døde  have  denne  besegling  ...  Beseglingen  er  naturligvis  vandet.« 
(Fra  Hugh  Nibley:  Baptism  for  the  Dead  in  Ancient  Times) 

Genealogisk  forenings  hovedbestyrelse. 

Til  alle  lærere  og  lærerinder  i  den  danske  mission. 

Hermed  følger  det  første  af  nogle  små  månedlige  budskaber,  som  vi 
er  vis  på  vil  være  til  gavn  for  alle  lærere  i  organisationerne. 

De  er  skrevet  med  det  formål  at  være  til  hjælp  for  alle  lærere  i  de 
forskellige  organisationer,  hvis  de  vil  læse  dem  og  studere  dem. 

Vi  er  sikker  på,  at  hvis  blot  lærerne  vil  tage  sig  den  nødvendige  tid 
til  at  studere  dem,  og  når  de  fremfører  lektierne,  bruge  den  hjælp,  som 
findes  deri,  vil  vi  få  en  langt  bedre  ånd  i  vore  klasser,  og  større  del- 
tagelse. 

Vi  beder,  at  Herren  vil  velsigne  Dem  alle,  så  De  må  være  i  stand  til 
at  gøre  Deres  gode  del  af  dette  værk  og  forstå  Deres  ansvar  som  lærer. 

I,  som  er  kaldede  til  arbejdet... 

»En  lærers  arbejde  rækker  helt  ind  i  evigheden;  han  kan  aldrig  vide, 
hvor  eller  hvornår  hans  indflydelse  standser.« 

Henry  Brooks  Adams. 

Vi  som  er  ledere,  er  med  rette  meget  interesserede  i  de  fristelser, 
som  kommer  på  de  unges  vej.  Gør  vi,  hvad  vi  kan  for  at  befæste  dem, 
så  de  vil  blive  i  stand  til  at  bestå,  når  stormvejret  sætter  ind  over  dem? 

Er  vi  i  vor  iver  for  at  passe  på  de  andre  opmærksomme  nok  på  den 
listige  og  underfundige  måde,  hvorpå  den  onde  prøver  at  få  os  til  at 
»vige  af«???  Hvis  han  nemlig  kan  få  lederne  til  at  fejle,  så  er  slaget 
halvt  vundet  for  ham!! 

Har  Du  modtaget  din  stilling  blot  for  at  vinde  den  ære  for  dig  selv, 
som  ganske  naturligt  følger  med  et  embede??? 

Følger  Du  Kirkens  programmer,  eller  mener  Du,  at  dine  problemer 
og  opgaver  er  forskellige  fra  de  andres,  så  Du  må  have  dine  egne 
programmer????? 

Taber  Du  let  modet? 

Kritiserer  Du  dine  medarbejdere  og  dem,  som  er  over  Dig  i  myn- 
dighed? 

Føler  Du,  at  dette  er  Herrens  værk,  og  at  Han  nok  på  en  eller  anden 
måde  vil  få  det  gjort,  selv  om  Du  tager  ligegyldigt  på  det???? 

Føler  Du  med  Dig  selv,  at  Du  gør  et  mægtigt  stykke  arbejde?? 

Hvis  Du  føler  nogle  af  disse  »symptomer«,  så  tænk  på,  at  det  er 
Satan,  der  har  travlt  med  at  ødelægge  arbejdet. 

Hvis  Du  mangler  begejstring,  hvis  Du  ikke  forbereder  Dig,  så  vt-r 
vis  på,  at  lige  så  sandt  som  nat  følger  dag,  vil  dit  arbejde  mislykkes. 

Ledernes  arbejde  er  at  opbygge  medlemmernes  vidnesbyrd.  Hver 
lektie,  hvert  eneste  program  skulle  have  dette  ene  formål.  Frelseren 
har  sagt: 

»Se  derfor  til,  o,  1,  der  indtræder  i  Guds  tjeneste,  at  I  tjener  Ham 

af  hele  jeres  hjerte,  sjæl,  sind  og  styrke,  så  I  kan  stå  ulastelige  på 

den  yderste  dag.« 


HVIS  I  GØR  MINDRE  END  DETTE,  ER  DET  IKKE  NOK! 

For  sidste  dages  hellige  er  der  ingen  mellemvej.  Når  bøgerne  bliver 
åbnede,  vil  vi  blive  modtaget  således:  »Vel  gjort,  Du  gode  og  tro  tjener, 
Du  har  været  tro  over  lidet,  jeg  vil  sætte  Dig  over  meget,  gå  ind  til 
din  Herres  glæde.«  Eller  således:  »Du  er  vejet  på  vægten  —  og  fundet 
for  let.« 

Jovist,  som  ledere  skulle  vi  være  meget  interesserede  i  Zions  ung- 
dom, men  lad  os  også  passe  på,  at  vi  ikke  bliver  »blinde  vejledere  for 
de  blinde«. 

Må  Gud  velsigne  alle  vore  trofaste  ledere! 

Med  mange  venlige  hilsener  fra  Hovedbestyrelserne. 


tKredsfærernes  budskab. 

Trosartiklerne 

Artikel  8:  »...  Vi  tror  også,  at  Mormons  Bog  er  Guds  ord.« 

Mormons  Bog. 
Denne  dyrebare  bog  blev  oversat  »ved  Guds  gave  og  kraft«,  fra  de 
guldplader,  som  af  englen  Moroni  blev  overgivet  til  Profeten  Joseph 
Smith.  Tre  mænd  foruden  Joseph  Smith  så  engelen  og  pladerne,  og 
otte  mænd  foruden  disse  fire  så  og  følte  på  pladerne.  Der  eksisterer 
ikke  nogen  anden  lignende  bog.  Tænk  på,  hvad  det  betyder.  Her  er 
en  bog,  der  læses  af  een  procent  af  det  amerikanske  folk,  og  den  ene 
procent  forandrede  landkortet  over  De  Forenede  Stater.  »Jeg  fortalte 
brødrene,  at  Mormons  Bog  var  den  mest  korrekte  bog  på  jorden  og 
vor  religions  slutsten,  og  et  menneske  ville  komme  Gud  nærmere  ved 

68 


at  efterleve  dens  forskrifter  end  ved  nogen  anden  bog.«  (Joseph  Smith, 
28.  november  1841,  DHC  4:461.) 

Alle  de  tre  vidner  blev  udelukket  af  Kirken.  Tre  af  de  otte  vidner 
døde  uden  for  Kirken,  og  dog  har  ingen  af  disse  elleve  vidner  nogen- 
sinde fornægtet  deres  udsagn  om  bogen. 

På  toppen  af  en  høj  i  den  vestlige  del  af  staten  New  York,  Gumorah, 
hvorfra  guldpladerne  blev  taget,  står  et  smukt  monument,  kronet  med 
en  statue  i  bronce  af  engelen  Moroni.  Moroni  er  det  første  menneske, 
som  har  fået  rejst  et  monument  for  noget,  han  har  udført,  efter  at 
han  var  gået  bort  fra  dette  dødelige  liv. 

Bogen  omfatter  femten  forskellige  dele,  som  med  en  eneste  undta- 
gelse kaldes  bøger  og  bærer  deres  hovedforfatters  navn.  Af  disse  bøger 
er  de  seks  første,  nemlig  Nephis  Første  og  Anden  Bog,  Jakob,  Enos, 
Jarom  og  Omnis,  ordrette  oversættelser  fra  Nephis  mindre  plader.  Fra 
Mosiahs  Bog  til  Mormon,  kapitel  7,  er  det  en  oversættelse  af  Mormons 
forkortelse  af  Nephis  større  plader.  Mellem  Omnis  og  Mosiahs  bøger 
forekommer  Mormons  Ord,  der  forbinder  Nephis  beretning,  som  den 
findes  på  de  mindre  plader,  med  Mormons  uddrag  af  de  større  plader. 
Den  sidste  del  af  Mormons  Bog,  fra  begyndelsen  af  det  ottende  kapitel 
i  Mormon  til  slutningen,  er  skrevet  af  Moroni,  der  først  gjorde  sin 
faders  beretning  færdig  og  så  tilføjede  et  uddrag  af  plader,  som  inde- 
holdt jarediternes  optegnelser.  Dette  uddrag  udgør  Ethers  Bog.  Moroni 
tilføjede  den  del,  der  er  kendt  som  Moronis  Bog  og  indeholder  beret- 
ninger om  fremgangsmåden  ved  ordination,  dåb  og  nadverens  ud- 
deling, samt  udtalelser  og  skrivelser  fra  hans  fader,  Mormon.  Mormons 
Bog  omfatter  historien  om  to  nationer,  som  trivedes  i  Amerika,  efter- 
kommere af  små  kolonier,  der  var  kommet  derhen  fra  det  østlige  fast- 
land ved  guddommelig  vejledning.  Det  var  jarediterne  og  nephiterne, 
og  et  tredie  folk  var  Muleks  folk.  Elleve  år  efter  Lehis  afrejse  fra 
Jerusalem  kom  Mulek  og  hans  fæller  til  Amerika.  Optegnelsen  om  dette 
folk  er  meget  sparsom. 

Vi  citerer  følgende  profetier,  der  hentyder  til  fremkomsten  af  Mor- 
mons Bog: 

»Du,  menneskesøn,  tag  dig  et  stykke  træ  og  skriv  derpå:  Juda  og 
hans  medbrødre  blandt  israeliterne!  Tag  så  et  andet  stykke  træ  og 
skriv  derpå:  Josef  —  Efraims  træ  — -  og  hans  medbrødre,  alt  Israels 
hus! 

Føj  dem  så  sammen  til  eet  stykke,  så  de  bliver  eet  d  din  hånd.« 
(Ez.  37:16-17). 

»Da  taler  du  dybt  fra  jorden,  dine  ord  er  mumlen  fra  støvet;  din 
røst  fra  jorden  skal  ligne  et  genfærds,  dine  ord  er  hvisken  fra  støvet.« 
(Es.  29:4). 

»Og  dagen  kommer,  da  jorden  skal  hvile,  men  før  den  dag  skulle 
himlene  formørkes,  og  et  mørkets  slør  skal  indhylle  jorden;  himlene 
skulle  ryste  og  ligeledes  jorden,  og  stor  trængsel  skal  der  være  blandt 
menneskenes  børn;  men  mit  folk  vil  jeg  bevare. 

Og  retfærdighed  vil  jeg  sende  ned  fra  himmelen,  og  sandhed  vil  jeg 
hringe  frem  af  jorden,  for  at  bære  vidnesbyrd  om  min  Enbårne,  om 
hans  opstandelse  fra  de  døde,  ja,  om  alle  menneskers  opstandelse.  Og 
jeg  vil  lade  retfærdighed  og  sandhed  fare  hen  over  jorden  lig  en  over- 
svømmelse, for  at  indsamle  mine  egne  udvalgte  fra  jordens  fire  hjør- 
ner til  et  sted,  som  jeg  skal  berede,  en  hellig  stad,  så  at  mit  folk  kan 
omgjorde  sine  lænder  og  se  frem  til  min  tilkommelses  tid;  thi  der  skal 
mit  tabernakel  være,  og  det  skal  kaldes  ZION,  et  nyt  Jerusalem.«  (Den 
Kostelige  Perle,  Moses  7:61-62). 

»Af  jorden  spirer  sandhed  frem,  fra  himlen  skuer  retfærd  ned«. 
(Salm.  85:12). 

Mormons  Bog  er  skrevet  i  et  jævnt  sprog  og  har  været  mange  af  de 
bedste  sjæles  ledsager  og  lærebog.  Den  har  været  et  middel  til  at 
bringe  flere  mennesker  ind  i  Kirken,  end  noget  andet  der  nogensinde 
er  blevet  skrevet.  Hver  eneste  side  opbygger  troen  på  Gud.  Bogen  står 
som  et  vidne  for  Kristus  på  det  amerikanske  fastland.  Det  er  Mormons 
Bogs  mission  at  være  et  vidne  om  Jesus  Kristus,  og  om  sandheden  af 
evangeliet,  som  er  Guds  kraft  til  frelse.  Med  det  formål  blev  den  skre- 
vet og  bevaret  fra  ødelæggelse,  og  er  nu  kommet  frem  til  menneskenes 
børn  gennem  Guds  godhed,  barmhjertighed  og  kraft. 

tKredslærerindernes  budskab 

»Lad  ikke  hjertets  stolthed  fordærve  sjælen.«  (Jakob  2:16). 

Formål:  At  opmuntre  og  tilskynde  til  ydmyghed. 

Gennem  hele  skriften  er  menneskeheden  gentagne  gange  blevet  ad- 
varet imod  stolthed  og  dens  degenererende  virkninger.  Ofte  citeret  fra 
Ordsprogenes  Bog  er:  »Hovmod  går  forud  for  fald,  overmod  forud  for 
snubien.«  (Ordsp.  16:18). 

Den  engelske  forfatter  og  filosof  John  Buskin  sagde:  »I  almindelig- 
hed ligger  stolthed  til  grund  for  alle  store  fejltagelser«.  Af  historiens 
blade  lærer  vi,  at  stolthed  har  været  det  første  skridt  for  mange  men- 
neskers og  nationers  fald  og  undergang.  I  særdeleshed  kommer  dette 
frem  i  Mormons  Bogs  historie.  Forskellige  folks  opståen  og  fald,  som 
er  beskrevet  deri,  følger  nøje  mangelen  på  eller  tilstedeværelsen 
af  stolthed.  Krige  og  ulykker  er  blevet  efterfulgt  af  dette  ødelæggende 
onde. 

Typisk  for  mange  lignende  citater  er  følgende: 

Men  i  det  to  hundrede  og  første  år  begyndte  nogle  blandt  dem  at 
blive  hovmodige.  (4  Nephi  24). 

De  forfølger  de  sagtmodige  og  fattige  i  ånden,  fordi  de  er  opblæste  i 
deres  stolthed.  (2  Nephi  28:13). 

Og  de,  der  blev  kaldt  Nephis  folk,  begyndte  ligeledes  at  blive  stolte 
i  hjertet  ...  Og  fra  den  tid  begyndte  disciplene  at  sørge  over  verdens 
synder.  (4  Nephi  43,  44). 

Stoltheden  er  forløberen  for  mange  andre  onder  og  ulykker.  Den 
er  en  bidragende  faktor  i  mange  samfunds  fald. 

Hvordan  kan  et  menneskes  sjæl  blive  ødelagt  ved  stolthed?  Stolthed 
har  altid  været  en  anstødssten,  når  det  gælder  retfærdighed.  Når  den 
inficerer  menneskets  hjerte,  da  udelukkes  selve  kristendommens  væ- 
sen, som  består  i  sand  kærlighed  til  alle  mennesker.  Stolthed  får  os  til 
at  blive  selviske,  og  selviskhed  er  ikke  retfærdighed.  Når  man  er  stolt, 
er  man  tilbøjelig  til  at  vise  sin  forkærlighed  for  social  prestige  og  rig- 
dom, lefle  for  menneskers  bifald  og  tilsidesætte  det,  der  hører  Gud  til. 
Således  fordærver  stolthed  sjælen. 

Stolthed  får  nogle  mennesker  til  at  udøve  uretfærdigt  herredømme 
over  mindre  heldigt  stillede,  får  dem  til  at  føle  sig  højt  hævet  over  an- 
dre i  egen  indbildning  og  får  sådanne  mennesker  til  at  forvente  særlige 
privilegier.  En  sådan  ånd  er  ikke  i  overensstemmelse  med  Jesu  Kristi 
evangelium.  »Tænk  på  jeres  brødre  som  på  jer  selv«  (Jakob  2:17), 
sagde  Jakob  i  Mormons  Bog. 

Ældste  Albert  E.  Bowen  sagde:  »Hos  Herren  findes  der  ikke  noget 
aristokrati  undtagen  retfærdighedens  aristokrati«. 

Stolthed  er  en  ødelæggende  kraft,  mens  ydmyghed  fostrer  og  op- 
bygger karakterens  retskaffenhed  og  ædelhed.  Ydmyghed  får  et  men- 
neske til  at  fæste  lid  til  sin  Skaber  og  takke  ham  for  enhver  velsignelse, 
han  har  modtaget,  og  med  mod  og  sjælsstyrke  at  tage  de  prøver,  som 
uundgåeligt  kommer.  Det  får  os  til  at  opsøge  de  lidende  og  under- 
trykte og  med  kærlighed  yde  vor  tjeneste  med  øjet  alene  henvendt  på 
Guds  ære. 

»Vær  ydmyg,  så  skal  Herren,  din  Gud,  lede  dig  ved  hånden.«  (L.  & 
P.  112:10). 


Fra  missionsmarken 


Aarhus:  Mandag  den  27.  december  havde  Aarhus  grens  søndags- 
skole julefest  i  kirken.  Allerede  en  halv  time  for  tiden  var  en  masse 
børn  mødt  op,  og  de  blev  heller  ikke  skuffede,  da  døren  til  den  store 
sal  åbnedes,  og  de  så  det  store,  smukke  træ,  som  nåede  fra  gulv  til  loft 
og  strålede  af  levende  lys.  Man  blev  budt  velkommen  af  søndags- 
skoleforstander, ældste  Paul  Andersen.  Børnene  tog  nu  hinanden  i 
hånden  og  gik  omkring  det  smukke  træ,  medens  de  sang  julens  smuk- 
ke sange.  Derefter  var  der  forskellige  sanglege  for  børnene,  hvorefter 
de  alle  fik  en  dejlig  stor  godtepose,  som  straks  blev  fortæret  med  stor 
iver,  og  man  underholdt  sig  med  hinanden,  medens  julemanden  legede 
videre  med  børnene  til  kl.  ca.  21.  Til  sidst  takkede  1.  rådgiver  for 
søndagsskolen,  broder  Jørgen  Christensen,  alle  for  deres  tilstedevæ- 
relse og  for  de  bidrag,  som  villigt  var  ydet  til  festen.  Tilstede  ca.  105. 

H.H. 

Julespil  i  Aarhus. 

Aarhus:  17.  Aarhus  Flok  og  Trop  sender  ved  begyndelsen  af  det 
nye  år  vore  bedste  hilsener  til  søskende  og  spejderkammerater  i  den 
danske  mission  og  takker  for  hjælp  og  støtte  i  det  gamle  år. 

Vi  sluttede  året  med  det  fine  resultat,  at  troppen  på  kolonnens  efter- 
årsturnering  placerede  sig  som  bedste  trop  af  9  deltagende  troppe.  Vi 
havde  to  patruljer  med,  som  placerede  sig  henholdsvis  som  nr.  2  og 
nr.  6.  I  løbet  af  året  1954  deltog  vi  endvidere  i  Aarhus  divisionens  for- 
årsturnering,  af  de  65  deltagende  patruljer  blev  vi  nr.  32.  Desuden 
mønstrede  vi  som  bedste  trop  til  divisionens  årsoptakt;  vi  fik  her 
overrakt  et  silkebånd  til  vor  stander  som  erindring. 

Af  det  foregående  fremgår  det,  at  vi  her  i  Aarhus  deltog  i  en  divi- 
sionsturnering  i  foråret  1954,  og  det  kan  således  ikke  være  rigtigt,  som 
der  er  nævnt  i  Stjernens  december-nummer,  at  spejderne  i  København 
var  de  første  fra  Kirken,  som  deltog  i  en  turnering.  Jeg  tror  nok,  at 

vi  er  den  første  anerkendte  »Mormon-trop«,  som  har  deltaget  aktivt  i 
en  divisionsturnering  i  Danmark. 

I  september  fik  vi  vor  flok  godkendt  af  Det  danske  Spejderkorps,  det 
var  for  os  en  stor  dag,  og  vi  har  været  heldige  at  finde  den  helt  rigtige 
flokfører,  Anna  Poulsen  går  op  i  sit  arbejde  med  lyst  og  energi,  en 
energi,  som  hun  overfører  til  drengene.  Der  er  nu  otte  drenge,  som 
arbejder  og  er  indmeldt  i  flokken,  og  af  dem  har  allerede  fire  bestået 
ømfodsprøven. 

Vi  håber  på  fortsat  fremgang  i  det  nye  år,  fordi  vi  ved,  at  arbejdet 
med  drengene  er  vigtigt,  netop  fordi  spejderdrenge  i  den  alder,  de  har, 
stræber  efter  et  ideal,  og  det  er  det,  vi  forsøger  at  give  dem,  Jesus 
Kristus,  vor  Frelser,  og  vi  beder,  at  vi  må  være  i  stand  til  at  lære  dem 
at  leve  efter  evangeliet. 

»Gamle.« 


Randers:  Den  21.  december  havde  Primary  i  Randers  juletræ.  Fe- 
sten begyndte  kl.  16.30  med  »Julen  har  bragt«  og  bøn  ved  Steen  Sø- 
rensen. Alle  børnene  fik  udleveret  lidt  julestads,  og  hver  hængte  sit 
på  juletræet.  Da  vi  havde  fået  et  fint  pyntet  juletræ,  sang  vi  »Højt  fra 
træets  grønne  top«  og  »Det  kimer  nu  til  julefest«.  Så  slukkedes  lyset 
i  loftet,  og  medens  vi  alle  sad  på  gulvet  og  så  på  julelysene,  fortalte 
søster  Aase  Sørensen  jule-evangeliet.  Så  fik  vi  besøg  af  julenissen  (Ej- 
gil Bryldt),  han  satte  sig  under  træet  med  sit  grødfad,  og  børnene 
sang  om  nisserne  på  loftet.  Vi  sluttede  med  »Et  barn  er  født  i  Bethle- 
hem«,  og  nissen  uddelte  en  pose  til  hver.  Birgit  Jensen  sluttede  med 
bøn.  Der  var  41  børn  tilstede. 

A.S. 


København  distrikt. 

Besøg  på  Bornholm:  Tirsdag  og  onsdag  den  4.  og  5.  januar  havde 
2.  rådgiver  i  missionspræsidentskabet,  præsident  Ernest  Anton  Jen- 
sen, distriktspræsident,  ældste  David  N.  Morrell,  og  ældste  Mac  Madsen 
det  privilegium  at  besøge  Bornholm  og  modes  med  undersøgere  og 
venner  af  kirken.  Det  er  næsten  to  år  siden,  missionærer  sidst  har 
besøgt  Bornholm  og  holdt  møde  der. 

Onsdag  aften  havde  vi  lejlighed  til  at  holde  et  vidunderligt  møde 
i  Rønne  i  herr  og  fru  Anton  Jensens  hjem.  Der  var  tretten  tilstede,  og 
vi  havde  en  dejlig  aften  sammen,  og  der  var  i  sandhed  en  vidunderlig 
ånd  under  hele  mødet.  Ældste  David  N.  Morrell  talte  om  Profeten 
Joseph  Smith,  hvorefter  præsident  Ernest  Anton  Jensen  holdt  en  vid- 
underlig tale  over  emnet:  »Vær  fuldkomne,  således  som  jeres  Fader 
i  himlen  er  fuldkommen«.  Der  er  ingen  tvivl  om,  at  alle  gik  hjem 
med  en  bedre  forståelse  af  evangeliet  og  bedre  kundskab  om,  hvad 
Gud  venter  af  sine  børn  her  på  jorden. 

Følgende  undersøgere  var  tilstede:  Herr  og  fru  Anton  Jensen,  fru 

73 


Edel  Andersen  med  døtrene  Minnie  og  Mariet,  Line  og  Ruth  Schramm, 
fru  Laura  Sonne,  fru  Ingeborg  Kofoed  og  fru  Johanne  Svendsen. 

Det  er  virkelig  et  vidunderligt  privilegium,  hver  gang  missionærer 
kan  sejle  fra  Kobenhavn  til  Bornholm  og  besøge  undersøgerne  og 
holde  møde  med  dem.  Missionærerne  bliver  altid  modtaget  med  en 
vidunderlig  ånd  og  stor  gæstfrihed,  og  glæder  sig  på  forhånd  til  deres 
næste  tur  til  Bornholm. 

D.  N.  M. 


Løgstør:  Løgstør  grens  søndagsskole  og  Primary  afholdt  juletræs- 
fest onsdag  den  29.  december.  Vi  kunne  glæde  os  over  besøg  af  sø- 
skende og  venner  fra  Aars  og  Aalestrup  samt  tre  missionærer  fra 
Aalborg. 

Festen  begyndte  kl.  15.30.  Efter  at  der  var  blevet  budt  velkommen, 
åbnede  distriktspræsidenten,  ældste  Grant  R.  Ipsen,  med  bøn,  hvor- 
efter man  gik  omkring  juletræet  og  sang  forskellige  af  julens  sange. 
Broder  Charles  Larsen,  Aalestrup,  fortalte  lidt  om  jule-evangeliet,  og 
vi  havde  besøg  af  julemanden,  som  omdelte  poser  til  børnene  med 
æbler,  appelsiner,  chokolade  o.  s.  v.  Eftermiddagen  vekslede  med  leg 
og  underholdning,  børn  fra  såvel  Aars  og  Aalestrup  som  nogle  af  vore 
egne  børn  tog  del  på  programmet,  og  ind  imellem  blev  der  trakteret 
med  æblekage  og  sodavand.  Efter  at  der  var  takket  for  den  dejlige 
eftermiddag,  sluttede  festen  kl.  19  med  »Glade  jul«  og  bøn  ved  broder 
Charles  Larsen. 

Alle  var  enige  om  at  have  haft  en  dejlig  tid  sammen.  Tilstede  var 
20  børn  og  12  voksne. 

E.A. 

Julefest  i  Løgstor. 

Randers:  Den  18.  december  mødte  Randers  bikubepiger  i  kirken 
kl.  19  for  at  gå  ud  sammen  og  besøge  de  ældre  medlemmer.  De  bragte 
hver  en  lille  gave  med,  som  de  selv  havde  lavet,  og  hvert  sted  sang 
de  julesalmer  til  stor  glæde  for  medlemmerne.  Alle  steder  blev  de 
godt  modtaget,  og  alle  steder  måtte  de  smage  de  hjemmebagte  små- 
kager. Kl.  21  samledes  de  i  kirken  igen,  og  her  blev  serveret  kakao 
og  kager,  men  alle  var  allerede  mætte  og  meget  trætte.  Der  var  7 
hikubepiger  tilstede. 

E.A. 


Aarhus:  Fredag  den  31.  december  holdt  G.U.F.  i  Aarhus  nytårs- 
fest. Festsalen  var  i  dagens  anledning  meget  smukt  pyntet  af  missio- 
nærerne, og  på  de  smukt  dækkede  borde  var  der  lagt  forskellige  mor- 
somme iskæmtartikler,  såsom  skralder,  tudehorn  o.s.v.  Festen  begyndte 
kl.  19  med  spisning,  som  i  år  bestod  af  flæskesteg  og  is  med  frugter. 
Der  blev  budt  velkommen  af  præsidenten  for  G.U.F.,  ældste  Neil  Jen- 
sen, hvorefter  maden  blev  velsignet.  Under  middagen  talte  ældste  Neil 
Jensen  om  G.U.F.s  arbejde  og  udtalte  ønsket  om  fremgang  i  det  nye 
år.  Efter  middagen  underholdt  man  sig  med  forskellige  lege  og  dans. 
Ind  imellem  fik  vi  et  par  morsomme  sketches  af  missionærerne  og 
spejderne,  under  ledelse  af  præsidentinden  i  G.U.F.,  Rita  Mikkelsen. 
I  løbet  af  aftenen  blev  der  serveret  lagkage,  frugtsalat,  æbleskiver  og 
saftevand.  Kl.  23.45  holdt  distriktspræsident,  ældste  Marion  Davidson, 
en  kort  andagt,  og  grensforstanderen,  ældste  Peer  K.  Kristensen,  lige- 
ledes en  kort  tale,  hvori  han  takkede  for  godt  samarbejde  i  det  år, 
der  svandt,  og  bad  medlemmerne  støtte  hinanden  i  det  nye  år,  at 
Aarhus  gren  måtte  få  fremgang.  Derefter  sang  vi  »Vær  velkommen, 
Herrens  år«,  og  der  var  nu  lejlighed  til  at  danse  videre  til  kl.  1. 
Tilstede  55.  H.H. 

Hjørring:  Lørdag  den  11.  december  afholdt  Kvindelig  hjælpefor- 
ening i  Hjørring  bazar.  Søstrene  havde  lavet  mange  smukke  og  gode 
håndarbejder  og  mange  dejlige  desserter.  Grensforstander,  ældste  Roy 
Rasmussen,  bød  velkommen,  og  der  åbnedes  med  sangen  »Vi  glædes 
og  frydes«  og  bøn  ved  ældste  Robert  Raldwin,  hvorefter  tiden  blev 
overgivet  til  Kvindelig  hjælpeforenings  præsidentinde,  søster  Ruth  K. 
Kristensen,  der  bød  de  tilstedeværende  velkommen  og  bad  dem  om 
at  støtte  Kvindelig  hjælpeforening  ved  at  købe  deres  julegaver  ved 
bazaren.  Distriktspræsidenten,  ældste  Grant  R.  Ipsen,  holdt  en  tale 
om  formålet  med  Kvindelig  hjælpeforening.  Et  pigekor  fra  Aalborg 
sang  en  dobbelttrio  »Langt,  langt  herfra«,  søster  Ejdelis  Nielsen  for- 
talte en  julehistorie,  og  en  lille  pige,  Lene  Christensen,  sang  »Dyrenes 
aftensang«  for  os.  Derefter  fulgte  en  solo  af  Hanna  Schultz  fra  Aalborg, 
en  duet  ved  Helga  Broberg  og  Karna  Røgilds,  en  solo  ved  ældste  Ipsen 
og  en  dobbelttrio  fra  Aalborg  pigekor.  Derefter  en  duet  ved  ældsterne 
Roy  Rasmussen  og  Franklin  Nielsen,  som  spillede  guitar  til.  Søster 
Kirsten  Kristensen  sang  en  vandringssang  med  harmonika-akkompag- 
nement ved  broder  Richard  Kristensen,  som  derefter  spillede  en  har- 
monika-solo. Til  sidst  sang  pigekoret  atter  en  sang,  hvorefter  der  åb- 
nedes for  salget  af  de  forskellige  ting,  hvoraf  noget  blev  solgt  ved 
auktion.  Foruden  tøj  og  desserter  var  der  skydning,  pilekast  og  pølse- 
bod. Vi  var  glade  for  at  se  så  mange  tilrejsende  missionærer  og  sø- 
skende blandt  os.  Vi  havde  en  god  og  festlig  aften,  som  også  gav  et 
pænt  overskud.  Kvindelig  hjælpeforening  er  taknemmelig  for  al  den 
hjælp  og  støtte,  der  blev  givet  os,  og  siger  hjertelig  tak.  Tilstede 
ca.  50. 

R.K. 


Bazar  i  Hjørring. 

Horsens:  Onsdag  den  22.  december  saraledes  14  Primary  børn  til 
en  julefest  i  kirken  i  Smedegade  46.  Man  legede,  dansede  om  det  smukt 
pyntede  juletræ  og  nød  den  hjemmebagte  kage,  flødekagerne  og  wie- 
nerbrødet og  drak  saftevand  til.  Det  var  en  fin  lille  fest,  som  børnene 
var  glade  for,  og  som  tjener  Primary  bestyrelsen  til  ære. 

E.  D.  J. 


Horsens:  3.  juledag  kl.  19  kaldte  søndagsskolen  i  Horsens  til  jule- 
træ, og  der  var  mødt  mange,  både  voksne  og  børn,  der  glædede  og 
morede  sig  med  dans  om  juletræet,  forskellige  sanglege  og  optræden 
af  nogle  af  børnene.  Jule-evangeliet  oplæstes  af  broder  Werner  Rørne. 
En  rigtig  julemand  uddelte  pakker  til  alle  børnene  som  festens  højde- 
punkt, og  der  sluttedes  med  en  sang,  og  bøn  ved  grensforstanderen, 
broder  Ejnar  Due  Jensen. 

Det  var  alt  i  alt  en  fest,  som  søndagsskolen  kunne  være  bekend t, 
og  som  bragte  julestemning,  fest  og  glæde. 

E.  D.  J. 


Odense:  Søndag  den  12.  december  afholdt  Odense  grens  søndags- 
skoles 1.  børneklasse  en  lille  julefest  under  ledelse  af  lærerinde,  søster 
Karen  Klokker  Hansen  og  søster  Gurli  Jensen.  Der  blev  fortalt  for- 
skellige julefortællinger,  og  børnene  sang  flere  sange,  hvorefter  de  fik 
serveret  forfriskninger.  En  stor  glæde  for  klassen  var  det,  at  mis- 
sionspræsident   Junius    M.    Sorensen    var   kommet    tilstede    tilligemed 


Odense  grens  søndagsskoles  julegris  slagtes. 

Julefest  for  i.  børneklasse  i  Odense. 

distriktspræsidenten,  ældste  Murri,  samt  ældste  Glenn  Smith  og  søn- 
dagsskoleforstanderen, broder  Terje  Schiller.  Tilstede  17  børn  og  6 
voksne.  K.K.H. 

Esbjerg:  Den  21.  december  afholdt  G.U.F.  i  Esbjerg  deres  julefest. 
Festen  begyndte  kl.  19,30  med  sang  og  bon,  og  jule-evangeliet  blev 
oplæst  af  broder  Frank  Sørensen.  En  missionærtrio  sang  en  engelsk 
julesang.  Bikubepigerne  opførte  »Santa  Lucia  spillet«,  det  blev  meget 
smukt  udført,  og  det  har  været  et  stort  arbejde  for  lærerinden  og  pi- 
gerne. Søster  Ane  Pedersen  læste  en  julefortælling,  og  ældste  Jeremy 
Sorensen  sang  solo,  søster  Gunhild  Tagmose  spillede  »Julefantasi« 
på  klaver,  og  til  slut  legede  Primary-børnene,  klædt  ud  som  nisser, 
med  nissefar  og  nissemor  og  sang  og  dansede  omkring  fadet  med 
risengrød.  Efter  sang  og  bøn  blev  der  serveret  is.  Det  var  en  munter 
og  hyggelig  aften,  som  blev  ledet  af  distriktspræsidenten,  ældste  Char- 
les H.  Madsen.  Tilstede  ca.  60. 

G.L. 

Herning:  Nytårsaften  blev  der  i  Herning  holdt  åbent  hus  hos  bro- 
der og  søster  Hyldgård,  GI.  Skolevej  35.  En  del  af  medlemmerne  af- 
lagde dem  et  besøg,  og  de  havde  en  fornøjelig  tid  sammen.  Der  blev 
vist  lysbilleder,  og  der  blev  leget  forskellige  lege.  Bl.  a.  var  det  meget 
morsomt  at  overvære  de  deltagendes  anstrengelser  under  en  leg  med 
at  fiske  æbler  op  af  et  fad  vand  udelukkende  ved  hjælp  af  munden. 
Der  blev  i  aftenens  lob  serveret  smørrebrød,  saftevand  og  småkager, 

og  kl.  24  blev  der  afskudi  fyrværkeri.  Det  var  en  dejlig  og  morsom 
aften,  og  de,  der  deltog,  var  meget  glade  for  broder  og  søster  Hyld- 
gårds gode  idé  med  at  holde  åbent  hus. 

G.A.J. 


Maden  tilberedes  i  Randers. 


Randers:  Lørdag  den  4.  december  afholdt  Kvindelig  hjælpefor- 
ening en  julefest  for  de  ældre  medlemmer.  Da  alle  var  samlede  om 
det  med  gran  og  lys  pyntede  bord,  bød  præsidentinden,  søster  Anna 
Mortensen,  hjertelig  velkommen.  Vi  åbnede  med  at  synge  »Julen  har 
bragt  velsignet  bud«,  og  broder  Thomas  Kristensen  holdt  bøn  og  vel- 
signede maden.  Der  blev  serveret  flæstesteg,  æbler  med  gele,  rødkål 
og  brunede  kartofler,  og  til  dessert  ris  å  l'amande  med  to  mandel- 
gaver, som  blev  vundet  af  missionærerne.  Efter  spisningen  var  der 
forskellig  underholdning  af  de  ældre  søskende,  og  missionærerne  sang 


Julemiddag  i  Randers. 

flere  sange.  Kl.  21  blev  der  serveret  kakao  med  varm  kringle  <>^  små- 
kager. Til  slut  læste  søster  Anine  Jensen  jule-evangeliet,  og  søster 
Anna  Mortensen  takkede  alle  for  deres  tilstedeværelse,  og  vi  sluttede 
med  »Et  barn  er  født  i  Bethlehem«,  og  bøn  ved  søster  Petrine  Nielsen, 
og  jeg  tror,  alle  var  enige  om,  at  vi  havde  tilbragt  nogle  dejlige  timer 
sammen. 

Der  blev  serveret  af  vore  seks  missionærer,  og  de  gjorde  det   fint, 


Missionærerne  serverer  i  Randers. 

man  skulle  tro,  de  aldrig  havde  bestilt  andet.  Vi  mindedes  også  to 
søstre,  søster  Lassen  og  søster  Johansen,  som  er  rejst  til  Amerika,  og 
som  aldrig  glemmer  de  ældres  fest,  som  de  sendte  5  dollars  til,  og 
det  siger  vi  dem  tak  for. 

A.  M. 


Skive:  Tirsdag  den  21.  december  havde  Skive  gren  inviteret  til  en 
lille  julefest  i  modesalen.  Det  blev  en  vellykket  aften,  hvor  alle  mo- 
rede sig  og  befandt  sig  vel.  Søster  Lucille  Hallam  og  søster  Karin 
Aronson  fra  Aalborg  var  på  besøg  i  Skive  og  glædede  os  med  deres 
tilstedeværelse  ved  festen.  Om  eftermiddagen  havde  der  været  juletræ 
for  børnene,  og  nu  skulle  der  også  festes  for  de  voksne. 

Søster  Jensen  Damgaard  bød  alle  hjertelig  velkommen  og  ønskede, 
at  alle  måtte  nyde  aftenen  og  her  glemme  de  travle  dages  besvær,  og 
glad  lød  snart  i  sang  og  spil  »Det  kimer  nu  til  julefest«.  Derefter  holdt 
søster  Karen  Larsen  bøn.  Juletalen  blev  holdt  af  søster  Ane  Marie 
Bjørnskov,  og  derefter  fik  vi  lejlighed  til  at  høre  fra  mange  søskende 
og  venner  gennem  sang,  tale  og  oplæsning.  Broder  Aage  Dahl  fra  Vi- 
borg glædede  os  et  par  gange  i  aftenens  løb  med  sit  spil  på  orglet. 
Søster  Lucille  Hallam  fortalte  os  lidt  om,  hvordan  de  i  Amerika  for- 
bereder og  fejrer  julen.  Ældsterne  Blaine  Jensen,  Gary  Jensen  og 
Grant   Smith  og  søster  Karin  Aronson   sang   forskellige   amerikanske 

sange.  Vi  sluttede  første  del  af  festen  med  at  synge  »Julen  har  bragt 
velsignet  bud«.  Næste  afdeling  var  af  en  lidt  mere  munter  art  og  blev 
kaldt  »Uha«!  Her  skete  noget  hele  tiden,  lige  fra  sang,  musik  og  hi- 
storier til  konkurrencer  og  små  intelligensprøver,  hvor  der  var  udsat 
små  præmier  til  vinderne.  Søster  Karin  Aronson  gav  en  morsom  solo- 
optræden, hvorunder  hun  fik  os  alle  til  at  »græde«  af  latter.  Inden 
vi  sluttede,  blev  der  serveret  æblekage  og  saftevand.  Vi  sluttede  med 
sangen  »Altid  frejdig,  når  du  går«  og  bøn  ved  søster  Lucille  Hallarn. 
Vi  var  samlet  30  søskende  og  venner,  og  alle  havde  en  hyggelig  og 
dejlig  tid.  Tak! 

B.M. 


Frederikshavn:  Fredag  den  17.  december  afholdt  Frederikshavn 
gren  julefest  i  salen  i  Asylgade,  der  var  smukt  pyntet  med  guirlander 
og  nisser.  Om  eftermiddagen  var  det  for  børnene;  der  åbnedes  med 
sang  og  bøn,  hvorefter  fru  Magda  Christensen  læste  en  julehistorie, 
så  blev  der  danset  om  juletræet  til  vore  kendte  julesalmer,  senere 
var  der  forskellige  lege,  og  til  sidst  fik  alle  en  dejlig  godtepose.  Bør- 
nene morede  sig  dejligt.  Tilstede  42.  Distriktspræsidenten,  ældste 
Grant  R.  Ipsen,  præsiderede  ved  festen. 

Om  aftenen  var  der  fest  for  de  voksne.  Der  åbnedes  med  sang  og 
bøn,  og  grensforstander,  broder  Jens  Christensen,  holdt  en  kort  tale, 
så  gik  vi  om  juletræet,  og  derefter  var  der  forskellig  underholdning. 
Fru  Magda  Christensen  læste  jule-evangeliet,  søster  Alva  Kristensen 
og  søster  Doris  Christensen  fra  Hjørring  sang  »Det  lille  barn  Jesus«, 
søster  Anna  Petersen  læste  en  julefortælling,  og  ældste  Allan  Eliason 
sang  »Hvid  jul«,  gæsterne  fra  Hjørring  sang  »Glade  jul«,  ældsterne 
Eliason  og  Fabricius  opførte  en  sketch,  og  ældsterne  Rasmussen  og 
Nielsen  fra  Hjørring  sang  en  engelsk  sang.  Der  blev  uddelt  frugt  og 
serveret  tarteletter  med  grønærter  og  ris  å  l'amande,  og  leget  for- 
skellige lege,  det  var  en  munter  aften,  og  der  var  en  god  ånd  tilstede, 
hvad  der  viser,  at  vi  i  vor  kirke  kan  nyde  hinandens  selskab  og  være 
livlige  uden  kaffe  og  andre  stimulanser,  som  mange  mener  er  nød- 
vendige til  fest.  Der  blev  sluttet  med  sang  og  bon.  Tilstede  32. 

E.C. 


Odense:  Lørdag  den  11.  december  1954  drog  Odense  grens  sang- 
kor afsted  for  at  holde  julekoncert  i  Esbjerg.  Rejsen  blev  foretaget 
pr.  bus,  og  det  gik  med  højt  humør  og  sang  og  musik  hele  vejen.  Da 
kirken  i  Esbjerg  er  under  reparation,  kunne  koncerten  ikke  afholdes 
der,  som  det  først  havde  været  planlagt,  men  Esbjerg  gren  havde  sør- 
get for  en  dejlig  stor  sal  i  byen. 

Koret  var  under  ledelse  af  søster  Lilli  Christoffersen  og  med  søster 
Inge  Andersen   ved  orglet.  Med  alt  lys  slukket  og  kun   en   projektør 

Start  fra  Odense  mod  Esbjerg. 

tændt  på  koret,  indledtes  der  med  »Stille  nat«  a  capella,  hvorefter 
alle  blev  budt  velkommen  af  grensforstanderen  i  Esbjerg,  broder  Aage 
Hansen,  og  efter  indledningsbøn  sang  koret  »Fader  vor«,  efterfulgt 
af  »Og  der  var  hyrder«.  Søster  Anny  Breum  deklamerede  »Mens  jule- 
træet tændes«,  og  koret  sang  »Der  er  noget  i  luften«,  hvorpå  en  dame- 
trio, bestående  af  Ruth  Lauridsen,  Bente  Kristiansen  og  Lilli  Chri- 
stoffersen sang  »I  denne  søde  juletid«.  Så  talte  Odense  grensforstan- 
der,  ældste  Figat  H.  Breum,  som  også  forestod  aftenens  program;  der- 
på fulgte  en  orgelsolo  ved  søster  Lilli  Christoffersen,  Niels  W.  Gades 
»Juleklokkerne«.  Koret  sang  derefter  »Hør,  hvor  juleklokken  ringer« 
og  »Jingle,  Bells«,  og  korets  sidste  nummer  var  »White  Christmas«, 
som  blev  fremført  meget  stemningsfuldt  med  arrangement  af  levende 
lys.  Og  koncerten  sluttede  så  med,  at  samtlige  tilstedeværende,  hvilket 
vil  sige  77  plus  korets  26  medlemmer,  sang  »Julen  har  bragt  velsig- 
net bud«. 

Inden  turen  igen  gik  mod  Odense,  var  koret  Esbjerg  grens  gæster 
ved  en  meget  fornøjelig  lille  komsammen  i  broder  og  søster  Sørensens 
hyggelige  lejlighed,  hvor  der  serveredes  pølser,  saftevand  og  småka- 
ger, og  vi  ønsker  her  at  sige  Esbjerg  gren,  såvel  som  broder  og  søster 
Sørensen  tak  for  al  venlighed  og  gæstfrihed  mod  os. 

L.C. 


Odense:  Nytårsaften  havde  Odense  gren  inviteret  til  kostumefest, 
og  det  blev  en  af  de  virkelig  vellykkede  fester,  hvor  53  glade  menne- 
sker hver  især  gjorde  deres  til  festens  gode  forløb.  Der  var  pyntet 
i  salen,  og  efterhånden  som  deltagerne  indfandt  sig,  steg  stemningen, 
og  overraskelse  fulgte  på  overraskelse  ved  synet  af  alle  de  fantastiske 
og  fantasifulde  fremtoninger,  der  viste  sig.  For  3  kroner  blev  man 
beværtet  med  så  rigeligt  at  spise  og  drikke  aftenen  igennem,  at  ingen 
kunne  komme  til  at  mangle,  og  leg  og  dans  skiftede  med  enkelte  sang- 

Kostumefest  i  Odense  nytårsaften. 

numre.  Da  klokken  slog  tolv,  holdt  vor  grensforstander  en  bon,  hvor- 
efter vi  alle  sang  »Vær  velkommen,  Herrens  år«,  og  derefter  onskede 
vi  alle  hinanden  glædeligt  nytår  i  perlende  Drueta. 

L.C. 


Nytårsdags  aften  holdt  Odense  grens  sangkor  sin  julekoncert,  hvor- 
fra nedenstående  billede  stammer.  Programmet  var  nogenlunde  det 
samme  som  omtalt  under  turen  til  Esbjerg. 

L.C. 


Odense  grens  sangkor. 

Slagelse:  Lørdag  den  18.  december  afholdtes  der  juletræsfest  i  Sla- 
gelse gren.  Det  blev  en  dejlig  festaften.  Forst  bod  broder  Alfred  Pe- 
dersen velkommen  og  talte  om,  hvorfor  vi  holder  jul,  og  derefter  blev 
aftenen  overgivet  til  søndagsskolen.  Efter  »Julen  har  bragt  velsignet 
bud«  og  bon  ved  søster  Marie  Pedersen  blev  juleevangeliet  oplæst  al 


Julefest   i  Slagelse. 

søster  Inger  Elkjær.  Derefter  dansede  vi  om  juletræet  og  sang  jule- 
sange, hvorefter  søster  Jensen  fortalte  en  historie.  Så  legede  vi,  og  so- 
ster  Ingeborg  Nielsen  fortalte  en  historie  for  børnene.  Julemanden 
kom  med  en  sæk  med  godteposer  til  alle  bornene,  og  så  blev  der  ser- 
veret ris  å  l'amande,  lagkage  og  saftevand  til  de  voksne.  Tilstede  23. 

Herning:  Tirsdag  den  28.  december  afholdt  Herning  gren  juletræs- 
fest, og  børnenes  øjne  lyste  forventningsfulde,  da  de  så  det  smukt 
pyntede  træ,  som  nåede  helt  op  til  loftet  i  vort  mødelokale.  Festen 
begyndte  kl.  ca.  15;  søndagsskoleforstanderen,  broder  Magnus  Mou- 
ritsen, bød  velkommen,  hvorefter  vi  sang  »Julen  har  bragt«,  og  grens- 
forstanderen,  ældste  Gerald  A.  Jensen,  åbnede  med  bøn.  Soster  Nanny 
Overgaard  læste  jule-evangeliet,  hvorefter  vi  sang  julesange  og  dan- 
sede om  juletræet  så  længe,  at  nogle  af  lysene  på  træet  måtte  fornyes. 
Der  blev  nu  serveret  wienerbrød,  pebernødder  og  æbler,  og  træet 
blev  flyttet  hen  i  et  hjørne,  så  der  blev  plads  til  at  lege  sanglege. 
Festen  sluttede  med  »Det  kimer  nu  til  julefest«,  og  bon  ved  broder 
Walther  Overgaard.  Efterhånden  som  de  tilstedeværende  forlod  lo- 
kalerne, fik  de  voksne  æbler  og  appelsiner  og  bornene  en  dejlig  jule- 
pose udleveret  af  søndagsskoleforstanderen,  og  alle  var  glade  for  den- 
ne gode  afslutning  på  en  herlig  fest.  Tilstede  23.  E.  0. 


84 


Herning:  Lørdag  den  20.  november  1954  afholdt  Herning  gren  ef- 
terårsbanket  hos  familien  Overgaard,  Fredhøj  allé.  Festen  begyndte 
kl.  19,  og  soskende  og  venner  mødte  talrigt  op.  Vort  præsidentpar  skul- 
le have  været  tilstede,  men  da  de  var  forhindret,  fik  vi  en  hilsen  fra 
dem  af  grensforstanderen,  ældste  Gerald  A.  Jensen,  som  også  bød  vel- 
kommen. Distriktspræsidenten,  ældste  Marion  N.  Davidson,  velsignede 
maden,  som  bestod  af  flæskesteg  med  rodkål  samt  dessert.  Mellem  ret- 
terne underholdt  ældste  C.  Hal  Rasmussen  med  saxofon-musik,  og  ef- 
ter afsyngelsen  af  en  lille  sang,  forfattet  til  lejligheden,  blev  der  ryddet 
af  bordet.  Vi  så  derefter  et  par  gode  film,  og  distriktspræsidenten 
holdt  en  tale  og  onskede  os  fremgang,  hvorefter  festen  sluttede  kl.  21.30 
med  bøn  ved  soster  Louise  Jensen  fra  Ikast.  Det  var  en  dejlig  aften. 
Tilstede  21. 

E.  O. 


Aalborg:  Lørdag  den  18.  december  holdt  Primary  i  Aalborg  jule- 
fest. Festen  blev  ledet  af  præsidentinden,  søster  Gerda  Nielsen.  Efter 
den  indledende  sang  og  bøn  ved  søster  Anna  Jensen,  dansede  bør- 
nene om  juletræet  til  tonerne  af  »Et  barn  er  født  i  Bethlehem«,  »Det 
kimer  nu  til  julefest«,  »Julen  har  bragt  velsignet  bud«  og  »Glade  jul«. 
Derefter  fortalte  soster  Gerda  Nielsen  en  historie:  »For  vore  små  ven- 
ner«. Så  kom  julenissen  ind.  Han  legede  forskellige  lege  med  bør- 
nene, såsom  »Jeg  gik  mig  over  sø  og  land«,  »Nissen  er  en  kunstig 
mand«,  osv.  Børnene  fik  derefter  hver  en  julepose  og  en  flødebolle, 
og  der  blev  så  udført  nogle  konkurrencer  af  børnene  og  en  sketch 
ved  søster  Stella  Iversen.  Vi  sluttede  med  »Dejlig  er  den  himmel  blå«, 
og  bøn  ved  søster  Karna   Røgilds.  Tilstede   62. 

K.  li. 


Julefest  i  Aalborg. 

Vejle:  Tirsdag  den  28.  december  havde  Vejle  gren  julefest.  Vi  åb- 
nede kl.  15,30  med  »Julen  har  bragt  velsignet  bud«  og  bon  ved  ældste 
Galen  D.  Tirrell.  Vi  havde  et  dejligt  stort  juletræ,  og  vi  dansede  om- 
kring det  mange  gange  og  sang  bl.  a.  »Glade  jul«,  »Et  barn  er  født  i 
Bethlehem«  og  »Hojt  Ira  træets  grønne  lop«.  Så  legede  vi  med  bør- 
nene: »Bro,  bro,  brille«,  »Tornerose«  og  mange  andre  af  dem,  som 
hornene  synes  bedst  om.  Efter  at  vi  havde  leget  et  stykke  tid,  fik  alle 
hornene  en  dejlig  julepose  hver,  og  da  de  havde  smagt  på  indholdet, 
legede  vi  videre,  til  det  blev  tid  at  slutte.  Vi  sluttede  kl.  17.30  med 
»Julen  har  englelyd«  og  bøn  ved  grensforstanderen,  broder  Carl  Han- 
sen. Vi  var  alle  enige  om,  at  vi  havde  haft  en  dejlig  og  morsom  tid 
sammen. 

K.  X. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


DÅB 


ODENSE: 

18.    december: 

Kurt  Orla  Nielsen,  døbt  af  æld- 
ste Figat  H.  Breum,  håndspålæg- 
gelse af  samme. 

Birthe  Nyholm  Nielsen,  døbt  af 
ældste  Figat  H.  Breum,  hånds- 
pålæggelse af  samme. 

Weber  Bøgebjerg  Pedersen,  døbt 
af  ældste  Figat  H.  Breum,  hånds- 
pålæggelse af  samme. 

13.    december: 

Mogens  Klokker  Hansen,  døbt 
af  Edvard  Christoffersen,  hånds- 
pålæggelse af  Chr.  Klokker  Han- 
sen. 


Ninna  Elizabeth  Christensen 
Størup,  døbt  af  ældste  Grant  R. 
Ipsen,  håndspålæggelse  af  ældste 
Juan  S.  Hansen. 

Bent  Størup,  døbt  af  ældste 
Fred  L.  Gregersen,  håndspålæg- 
gelse af  ældste  Laurel  Madsen. 

Helga  Broberg,  døbt  af  ældste 
Robert  L.  Balwin,  håndspålæg- 
gelse af  Verner  H.  Andersen. 

Harriet  Lydia  Mariane  Nielsen 
Andersen,  døbt  ef  Verner  H.  An- 
dersn,  håndspålæggelse  af  samme. 

Hanne  Yelva  Schultz,  døbt  af 
Verner  H.  Andersen,  håndspålæg- 
gelse af  ældste  Robert  L.  Baldwin. 


AALBORG: 

2  2.   december: 

Carl  Ankjær  Størup,  døbt  af 
ældste  Robert  L.  Baldwin,  hånds- 
pålæggelse af  Anton  Falden. 


2  8.  december: 

Paula  Kristine  Hunt,  døbt  af 
ældste  Juan  S.  Hansen,  håndspå- 
læggelse af  ældste  Grant  R.  Ip- 
sen. 

Iris     Antoni    Knudsen    Larsen, 

døbt  af  tidligere  missionær  Calvin 
Andersen,  håndspålæggelse  af 
ældste  Juan  S.  Hansen. 


ESBJERG: 

11.    december: 

Christel  Adelfine  Schmidt,  døbt 
af  ældste  Gerald  L.  Hacker,  hånds- 
pålæggelse af  Aage  Hansen. 


VEJLE: 

17.    oktober: 
Hanna    Grønli, 


døbt    af    ældste 


Marlin  R.  Andersen,  håndspålæg- 
gelse  af   ældste    Dale    Hammond. 

RANDERS: 

18.    december: 

Jytte  Mette  Nielsen,  døbt  af 
ældste  George  Eldon  Jensen, 
håndspålæggelse  af  Alex  Nielsen. 

Kaj  Fritz  Jacobsen  Nielsen, 
døbt  af  ældste  George  Eldon  Jen- 
sen, håndspålæggelse  af  ældste 
Bent  A.  Jensen. 

Harry  Randrup  Pedersen,  døbt 
af  ældste  Bent  A.  Jensen,  hånds- 
pålæggelse af  ældste  Fred  L. 
Gregersen. 


Vi  ønsker  de  nye  søskende  hjertelig  til  lykke  og  velkommen  i  Kirken! 


Ordinationer: 

Vejle:  31.  oktober  1954:  Carl  Emil  Hansen  ordineret  til  ældste  af 
ældste  Marion  N.  Davidson. 

Randers:  29.  november:  Aksel  Kristian  Pedersen  ordineret  til  dia- 
kon af  ældste  Fred  L.  Gregersen. 

Skive:  5.  december:  Orla  Vind  Pedersen  ordineret  til  lærer  af  æld- 
ste David  Hansen. 

Fredericia:  5.  december:  Kurt  Famme  Liljengren  ordineret  til 
diakon  af  Johs.  Liljengren. 

Dan  Sams  ordineret  til  diakon  af  ældste  Gale  R.  Jensen. 

København:  14.  november:  Carl  Christian  Bernhart  Svendsen  ordi- 
neret til  diakon  af  Ole  C.  Petersen. 

Orla  Rasmussen  ordineret  til  ældste  af  Louis  Nielsen. 

Flemming  Hall  ordineret  til  ældste  af  Harry  Petersen. 

Odense:  12.  december:  Svend  Eigil  Jensen  ordineret  til  ældste  af 
Erik  Andersen. 

Benno  Robert  Jørgensen  ordineret  til  ældste  af  missionspræsident 
Junius  M.  Sorensen. 

Peter  Christensen  ordineret  til  diakon  af  Erik  Andersen. 

19.  december:  Hans  Klokker  Hansen  ordineret  til  diakon  af  Chr. 
Klokker  Hansen. 

Dødsfald: 

Amager:  Den  5.  september  1954  døde  søster  Ketty  Mariane  Peter- 
sen Dannemann,  67  år  gammel.  Æret  være  søster  Dannemanns  minde! 

København:  Den  5.  marts  1954  døde  broder  Albert  Frederik  R. 
Florup,  68  år  gammel.  Æret  være  broder  Florups  minde! 

Den  29.  december  døde  broder  Viggo  Christensen,  knap  82  år  gam- 
mel, og  blev  begravet  fra  Kirken,  Priorvej,  den  3.  januar  1955.  Æret 
være  broder  Christensens  minde! 

Odense:  Den  29.  november  døde  søster  Anne  Marie  Petersen,  81  år 
gammel.  Æret  være  søster  Petersens  minde! 

Aalborg:  Den  19.  november  døde  søster  Marie  Elisabeth  Nielsen 
Jensen,  65  år  gammel.  Æret  være  søster  Jensens  minde! 


Emigrationer: 

Silkeborg:  Den  10.  november  1954  er  Jens  Sønderhede  Larsen, 
Gerda  Marie  Nielsine  Petersen  Larsen,  Knud  Sønderhede  Larsen,  Villy 
Sønderhede  Larsen,  Kurt  Emil  Sønderhede  Larsen  og  Solveig  Elisa- 
beth Sønderhede  Larsen  emigreret  til  Salt  Lake  City,  Utah. 

Aalborg:  I  oktober  1954  er  Børge  Nitzsch  Jensen,  Jens  Nitzsch 
Jensen  og  Ole  Nitzsch  Jensen  emigreret  til  Chicago,  Illinois. 

Den  9.  december  er  Else  Svendsen  emigreret  til  Alexandria,  Virginia. 

Den  9.  december  er  Egert  Larsen  emigreret  til  Smithsfield,  Utah. 

Esbjerg:  Den  19.  december  er  Astrid  Rolskov  Petersen  og  Gerda 
Rolskov  Petersen  emigreret  til  Orem,  Utah. 

Odense:  Den  28.  december  er  Agnete  Harck  Larsen  og  Vibeke 
Harck  Larsen  emigreret  til  Salt  Lake  City,  Utah. 

Amager:  Den  5.  november  er  Thyra  Johanne  Marie  Thams  og  Kirsten 
Thams  emigreret  til  Hermosa  Beach,  Californien. 

Horsens:  Den  14.  januar  1955  er  Werner  Sigfred  Rønne  emigreret 
til  Salt  Lake  City,  Utah. 


Missionær  forfly  ttelser : 

3.  januar: 

Figat  H.  Breum  fra  Odense  til  Sønderborg. 
Juel  Dean  Gregersen  fra  Odense  til  Sønderborg. 
Charles  Kaye  Cochrane  fra  København  til  Aalborg. 
Juan  S.  Hansen  fra  Aalborg  til  København. 

17.  januar: 

Valdemar  og  Anna  Christensen  fra  Esbjerg  til  Horsens. 

Brenton  A.  Pack  fra  Silkeborg  til  Aabenraa. 

Kai  Lykkegaard  Nielsen  fra  Aabenraa  til  Esbjerg. 

Juel  Dean  Gregersen  fra  Sønderborg  til  Silkeborg. 

Grant  J.  Smith  fra  Viborg  til  Sønderborg. 

Bent  A.  Jensen  fra  Randers  til  Viborg. 

